qundao/data-zh-poetry huggingface dataset:
桐江舟中
作者：尹廷高
朝代：宋
体裁：七言律诗

又摇柔橹下严滩，一片离情强自宽。鸦噪暮云天寂寂，雁归极浦水漫漫。敲篷雪霰和愁碎，拍枕江声入梦寒。今夜客帆何处宿，乱山青外是长安。
梅花二首
作者：尹廷高
朝代：宋

老树粘云冻欲皲，疏花数点自精神。绝无烟火尘中气，可是山林物外身。冰净湖天长浴影，雪深人世未知春。清高莫道交游少，月与仝窗竹与邻。偃蹇虬枝带藓斑，暗香和月到阑干。修来仙骨身千劫，琢透春痕玉一团。气味自清非傲俗，标姿虽瘦却禁寒。横斜疏影描难尽，更写梅真子细看。
梅花二首·其一
作者：尹廷高
朝代：宋
体裁：七言律诗

老树粘云冻欲皲，疏花数点自精神。绝无烟火尘中气，可是山林物外身。冰净湖天长浴影，雪深人世未知春。清高莫道交游少，月与仝窗竹与邻。
梅花二首·其二
作者：尹廷高
朝代：宋
体裁：七言律诗

偃蹇虬枝带藓斑，暗香和月到阑干。修来仙骨身千劫，琢透春痕玉一团。气味自清非傲俗，标姿虽瘦却禁寒。横斜疏影描难尽，更写梅真子细看。
次韵于行可秋声
作者：尹廷高
朝代：宋
体裁：七言律诗

葛衣未晚薄寒生，独怪西风不势情。吟思几番来野景，离愁一半在秋声。空江白鸟生无际，缺月疏桐画未成。如此江山更流落，惊心晓镜雪千茎。
次韵兰室玉皇阁观雪
作者：尹廷高
朝代：宋
体裁：七言律诗

紫云楼阁耸层空，雪里芸□傲朔风。得句神游元气表，倚阑身在画图中。大千世界天花坠，百万人家玉色同。极目不知云尽处，琼田遥接海门东。
次韵瑞卿见潮
作者：尹廷高
朝代：宋
体裁：七言律诗

谁将铁锁截江横，怒激雷霆白昼轰。色涌烂银明远浦，声随戍鼓上芜城。尾闾欲泄终辞垢，沧海难量孰概盈。休讶大云能沸鼎，乾坤气脉自流行。
欧阳希古读书楼
作者：尹廷高
朝代：宋
体裁：七言绝句

道上红尘利欲乡，天风吹下韵琅琅。阑干四面秋声起，一晕青灯夜正长。
永嘉书所见
作者：尹廷高
朝代：宋
体裁：古风

此邦幸小稔，窃禄似有缘。出门见流民，令我心恻然。十十复五五，乞食相后先。有男方呱呱，中道甘弃捐。谁无父母心，其势难两全。况遭疫疠苦，十病无一痊。死者相枕籍，活者难久延。彼哉万钱箸，所厌皆肥鲜。饿骨半王孙，汝食能下咽。嗟嗟吾赤子，斯食寄之天。似闻齐鲁郊，斗粟价十千。
永嘉得代后还家舟中作
作者：尹廷高
朝代：宋
体裁：七言律诗

冷淡生涯梦亦安，回头苜蓿愧朝盘。飞鸿印雪空留迹，病鹤辞笼更整翰。野色熹微三径近，秋风浩荡五湖宽。还思雁荡经行处，赢得题诗满世间。
永嘉秩满代者未至思归
作者：尹廷高
朝代：宋
体裁：七言律诗

风雨空斋强自持，岁縻廪粟幸逃讥。玉龙祷罢终成弃，梁燕栖深不似归。已促山童开菊径，久惭野鹤候柴扉。瘠耕寒钓平生志，清梦频宵绕翠微。
永嘉精舍二首
作者：尹廷高
朝代：宋

寂寞真如住院僧，竛竮瘦影半孤灯。法筵第一无他说，只有脩斋旧葛藤。败檐偪仄怕抬头，孤宦飘零不自由。半夜空斋风雨急，梦中误唤系渔舟。
永嘉精舍二首·其一
作者：尹廷高
朝代：宋
体裁：七言绝句

寂寞真如住院僧，竛竮瘦影半孤灯。法筵第一无他说，只有脩斋旧葛藤。
永嘉精舍二首·其二
作者：尹廷高
朝代：宋
体裁：七言绝句

败檐偪仄怕抬头，孤宦飘零不自由。半夜空斋风雨急，梦中误唤系渔舟。
江东书怀
作者：尹廷高
朝代：宋
体裁：七言律诗

败叶萧萧乱打窗，山河入望正凄凉。千年巷陌风流尽，一曲庭花霸业荒。马载客愁嘶楚月，雁传乡信带吴霜。悠悠今古兴亡事，断础寒烟几夕阳。
江乡夜兴
作者：尹廷高
朝代：宋
体裁：七言绝句

极浦霜清雁打围，渔灯明灭水烟微。天寒想是鲈鱼少，犬吠空江船夜归。
江心寺
作者：尹廷高
朝代：宋
体裁：七言律诗

潮落潮生卒未休，依然双屿镇中流。斗杓横截江城北，殿脚长随雪浪浮。龙起太虚云护塔，僧归薄暮月随舟。翠华梦断钧天远，翰墨空轩竹树秋。
江楼夜兴
作者：尹廷高
朝代：宋
体裁：五言律诗

戍鼓报三更，危楼夜气清。诗成海月上，梦觉浦潮生。沙白昏渔火，江空闻橹声。归心随野鹤，展转到天明。
泊舟淮阳
作者：尹廷高
朝代：宋
体裁：七言绝句

孤舟夜泊倚皇城，天际归心促晓程。二十四桥霜月冷，卧听钟鼓送人行。
海棠
作者：尹廷高
朝代：宋
体裁：七言律诗

李花带俗杏花粗，争似天然蜀锦图。雨晕香脂娇欲滴，日酣红袖醉相扶。未消光彩摇银烛，且约芳菲伴玉壶。欲办窗间小横轴，丹青易染态难摹。
海棠
作者：尹廷高
朝代：宋
体裁：七言绝句

渊才含恨亦含讥，独羡昌州一种稀。欲碾沉檀和清露，千林随处散香霏。
渊明赏菊
作者：尹廷高
朝代：宋
体裁：七言绝句

彭泽归来百念休，西风天地一悠悠。白衣未至沈吟久，一把寒香万古秋。
渡淮
作者：尹廷高
朝代：宋
体裁：七言律诗

滨河废垒草离离，尺寸纷争彼一时。着眼道旁看覆辙，平心局外说残棋。中流白浪摇诗梦，古塞黄云付牧儿。身老太平无事日，扁舟万里鬓丝丝。
渡淮
作者：尹廷高
朝代：宋
体裁：七言律诗

蹇驴破帽压京尘，天地何心役老身。渺渺黄流东去水，萧萧白发北归人。阳和忽上风霜面，梦寐先寻竹石邻。别却江湖鸥鹭伴，愿携短策蹑嶙峋。
游太虚观
作者：尹廷高
朝代：宋
体裁：七言律诗

洞府含虚境界宽，携筇一笑把黄冠。千年泉石藏清气，万壑烟云生翠寒。薜叶覆檐苍鼠窜，竹阴摇壁老龙蟠。闲心久在丹霞外，问道行寻靖长官。
游太虚观临池赋诗
作者：尹廷高
朝代：宋
体裁：七言律诗

路入烟罗别有天，我来散发坐风轩。玉壶积翠花香润，石洞藏丹云气温。水影倒栖松顶鹤，谷声遥荅岭头猿。个中妙处谁能画，写入篇章当草玄。
燕山九日
作者：尹廷高
朝代：宋
体裁：七言绝句

每逢佳节倍思家，独倚高秋感物华。莫被黄花瞒醉眼，满城风雨是天涯。
燕山九日
作者：尹廷高
朝代：宋
体裁：七言绝句

老气横吞万里秋，不堪白发对人羞。一枝黄菊无情极，冷看西风捲客愁。
燕山寒二首
作者：尹廷高
朝代：宋

地穴玲珑石炭红，土床芦簟觉春融。一窗明月江南梦，恍在重帘暖閤中。孤鸿破晓雪霏霏，起整归装莫悔迟。幸有北风能逐客，山灵不用费文移。
燕山寒二首·其一
作者：尹廷高
朝代：宋
体裁：七言绝句

地穴玲珑石炭红，土床芦簟觉春融。一窗明月江南梦，恍在重帘暖閤中。
燕山寒二首·其二
作者：尹廷高
朝代：宋
体裁：七言绝句

孤鸿破晓雪霏霏，起整归装莫悔迟。幸有北风能逐客，山灵不用费文移。
燕山秋夜
作者：尹廷高
朝代：宋
体裁：五言律诗

十宵九归梦，摇落故乡心。星象连双阙，秋声起万砧。风霜添老色，天地入清吟。儿女应相忆，青灯语夜深。
燕山闻杜鹘口占三首
作者：尹廷高
朝代：宋

蜀魄千年西复西，何时风隔别幽栖。中原万里多芳树，却傍五云深处啼。黄尘点鬓欠知几，忘却苍苔满钓矶。想是山灵懒驰檄，祗今啼鸟劝人归。石栈天梯路久通，羽毛何地不春风。到今不信尧夫语，浩荡乾坤一气中。
燕山闻杜鹘口占三首·其一
作者：尹廷高
朝代：宋
体裁：七言绝句

蜀魄千年西复西，何时风隔别幽栖。中原万里多芳树，却傍五云深处啼。
燕山闻杜鹘口占三首·其三
作者：尹廷高
朝代：宋
体裁：七言绝句

石栈天梯路久通，羽毛何地不春风。到今不信尧夫语，浩荡乾坤一气中。
燕山闻杜鹘口占三首·其二
作者：尹廷高
朝代：宋
体裁：七言绝句

黄尘点鬓欠知几，忘却苍苔满钓矶。想是山灵懒驰檄，祗今啼鸟劝人归。
燕山除夕
作者：尹廷高
朝代：宋
体裁：七言律诗

客里光阴祗暗惊，拥炉危坐惜残更。年华不逐灯花尽，春意先随酒晕生。身外利名应绝念，眼中儿女未忘情。明朝六十身强健，归续寒松岁晚盟。
牡丹菊
作者：尹廷高
朝代：宋
体裁：七言律诗

不假阳和一线功，谁移洛裔入幽丛。清高正色秋风里，富贵回头春梦中。冷艳似将金缕衬，暖香何用碧纱笼。篱边若使唐人见，应笑渊明所爱同。
玉井峰会一堂五首
作者：尹廷高
朝代：宋

数间茅屋万山巅，天赐闲人地自偏。门外远峰衔落日，檐前古木卧苍烟。葛衣草食从吾志，纸帐蒲团了夙缘。偶向空城裁翠柏，莫将境会赵州禅。阒然空宇悄无声，趺坐安禅境最清。四壁与天元不隔，六窗含月喜长明。投机要识无繻锁，煮茗时烧折足铛。自笑幽人尚多事，长镵带雪斸黄精。嶙峋绝顶最高寒，时捉枯藤自往还。世界大千豪发里，古今历劫刹那间。桑田海水虽无定，松月萝风尽自闲。一念万年清绝点，何愁不透祖师关。一泓岩脊小方池，石磴崚嶒绿蔓垂。混沌凿开苍玉璞，甘寒涌出碧琉璃。虎留地上跑泉迹，龙借山中卓锡基。饮水曲肱吾愿足，腾腾任运复奚为。堂西隙地冠诸峰，境界清寒万虑空。一径白云山窈窕，满林空翠日濛。霜筠雪竹尘埃外，涧草岩花缥缈中。静立顿忘人世事，泠然便欲蹑清风。
玉井峰会一堂五首·其一
作者：尹廷高
朝代：宋
体裁：七言律诗

数间茅屋万山巅，天赐闲人地自偏。门外远峰衔落日，檐前古木卧苍烟。葛衣草食从吾志，纸帐蒲团了夙缘。偶向空城裁翠柏，莫将境会赵州禅。
玉井峰会一堂五首·其三
作者：尹廷高
朝代：宋
体裁：七言律诗

嶙峋绝顶最高寒，时捉枯藤自往还。世界大千豪发里，古今历劫刹那间。桑田海水虽无定，松月萝风尽自闲。一念万年清绝点，何愁不透祖师关。
玉井峰会一堂五首·其二
作者：尹廷高
朝代：宋
体裁：七言律诗

阒然空宇悄无声，趺坐安禅境最清。四壁与天元不隔，六窗含月喜长明。投机要识无繻锁，煮茗时烧折足铛。自笑幽人尚多事，长镵带雪斸黄精。
玉井峰会一堂五首·其五
作者：尹廷高
朝代：宋
体裁：七言律诗

堂西隙地冠诸峰，境界清寒万虑空。一径白云山窈窕，满林空翠日濛。霜筠雪竹尘埃外，涧草岩花缥缈中。静立顿忘人世事，泠然便欲蹑清风。
玉井峰会一堂五首·其四
作者：尹廷高
朝代：宋
体裁：七言律诗

一泓岩脊小方池，石磴崚嶒绿蔓垂。混沌凿开苍玉璞，甘寒涌出碧琉璃。虎留地上跑泉迹，龙借山中卓锡基。饮水曲肱吾愿足，腾腾任运复奚为。
甘露寺
作者：尹廷高
朝代：宋
体裁：七言绝句

宝阁高横玉宇寒，分明脚底踏焦山。长淮渺渺三千里，祇在僧窗一榻间。
病起
作者：尹廷高
朝代：宋
体裁：五言律诗

卧疴经月久，风雨少开扉。病起花阴满，诗成燕子归。寸闲关晚福，一笑阅春晖。但得身强健，登临尚有期。
癸丑三月得去年七月所寄家书
作者：尹廷高
朝代：宋
体裁：五言律诗

飘泊天涯远，乡音日以疏。又成经岁别，忽得去年书。客里无穷事，灯前薄醉馀。沈吟不自已，一纸卷还舒。
癸丑元旦即事二首
作者：尹廷高
朝代：宋

客窗曙色渐朦胧，不觉微和上笑容。乡梦醒来残烛在，东风吹送景阳钟。弟兄遥想颂椒盘，应望天涯忆岁寒。归雁纷纷空北向，更无一字寄平安。
癸丑元旦即事二首·其一
作者：尹廷高
朝代：宋
体裁：七言绝句

客窗曙色渐朦胧，不觉微和上笑容。乡梦醒来残烛在，东风吹送景阳钟。
癸丑元旦即事二首·其二
作者：尹廷高
朝代：宋
体裁：七言绝句

弟兄遥想颂椒盘，应望天涯忆岁寒。归雁纷纷空北向，更无一字寄平安。
癸未秋买山卜居南坞名耕云寮
作者：尹廷高
朝代：宋
体裁：七言律诗

世事从头几变更，结庐聊尔定吾生。十年遭乱头将白，一日居山梦亦清。瓜圃晓分流水灌，秧田春带湿云耕。葛巾野服从今始，甘与渔樵混姓名。
登六和绝顶
作者：尹廷高
朝代：宋
体裁：七言律诗

江分吴越绿漫漫，闲向浮屠绝顶看。目览钱唐殊觉小，身游玉宇不知寒。海连芳草春潮急，山拥颓阳古木蟠。游子举头应怪问，何人天半拍阑干。
登净江寺松风阁
作者：尹廷高
朝代：宋
体裁：七言律诗

岿然杰阁倚松岗，纵使无风也自凉。四面阑干金碧界，万家城郭水云乡。清江叠嶂迷空阔，白鸟苍烟堕渺茫。风景不殊君记否，吴山顶上看钱唐。
真诰岩
作者：尹廷高
朝代：宋
体裁：五言律诗

真人仙去久，洞穴尚谽■。殿滴空嵓雨，廊穿别嶂霞。对门孤石峭，开牖乱峰斜。欲跨蟾蜍背，腾空采月华。
真诰岩
作者：尹廷高
朝代：宋

真人仙去久，洞穴尚谽𲭕。殿滴空嵓雨，廊穿别嶂霞。对门孤石峭，开牖乱峰斜。欲跨蟾蜍背，腾空采月华。
离杭别友
作者：尹廷高
朝代：宋
体裁：五言律诗

勇作子长游，翻成老大羞。山川几两屐，天地一扁舟。何处无黄犊，吾生负白鸥。离情正悽断，风絮更悠悠。
秋夜旅怀
作者：尹廷高
朝代：宋
体裁：七言绝句

梦绕家山旧菊丛，芭蕉叶叶又秋风。闲愁一夜深如海，只在空阶雨滴中。
秋怀二首
作者：尹廷高
朝代：宋

茫茫禹迹事悠悠，怪雨盲风恣弄秋。绊足鹰鹯霄汉志，随阳鸿雁稻粱谋。木侵元气山偏瘦，渠壅寒沙水不流。自笑野人藜苋腹，闲愁不觉白侵头。玉露高寒满眼秋，先生何以自为谋。巧裁云雾供吟料，碎折波涛补破裘。月不孤人常入户，山如恼我故遮楼。幸然免被微官缚，闲坐闲眠得自由。
秋怀二首·其一
作者：尹廷高
朝代：宋
体裁：七言律诗

茫茫禹迹事悠悠，怪雨盲风恣弄秋。绊足鹰鹯霄汉志，随阳鸿雁稻粱谋。木侵元气山偏瘦，渠壅寒沙水不流。自笑野人藜苋腹，闲愁不觉白侵头。
秋怀二首·其二
作者：尹廷高
朝代：宋
体裁：七言律诗

玉露高寒满眼秋，先生何以自为谋。巧裁云雾供吟料，碎折波涛补破裘。月不孤人常入户，山如恼我故遮楼。幸然免被微官缚，闲坐闲眠得自由。
立秋日
作者：尹廷高
朝代：宋
体裁：七言绝句

一叶才飞暑渐收，西风吹起鬓飕飕。清凉入骨皆恩意，寄语人间莫怨秋。
章春谷编永和志成
作者：尹廷高
朝代：宋
体裁：七言律诗

地图东尽海云边，撰集如今洵可传。九斗光华归杰作，千年文献续遗编。登临往迹跨灵运，抵牾人空识马迁。自叹三家村里客，得来纸上考山川。
约正卿北行·其八
作者：尹廷高
朝代：宋
体裁：五言律诗

饮啄犹前定，飘零岂偶然。古梅村店路，官柳御河船。嵩华三生梦，燕云万里天。丈夫四方志，未用赋归田。
维扬怀古
作者：尹廷高
朝代：宋
体裁：七言律诗

涟漪四面绕芜城，荡尽当年杀气腥。电埽霆奔馀百战，河清海晏际千龄。天开西北方舆大，山在东南半角青。可是杜郎无感慨，只吟豆蔻赏娉婷。
绿坡山居
作者：尹廷高
朝代：宋
体裁：七言律诗

十年离乱谩思家，孤负东山几度花。白鹤有心恋华表，青猿无梦到天涯。春风添种陶潜菊，暇日重评陆羽茶。甚欲从君赋招隐，小舟分钓柳边沙。
羲之爱鹅
作者：尹廷高
朝代：宋
体裁：七言绝句

写经才毕即笼鹅，人物风流说永和。寂寞荒池已陈迹，空留夜月浴寒波。
翁村度岁
作者：尹廷高
朝代：宋
体裁：七言律诗

江空岁晚转凄然，踪迹东西亦恁缘。柏酒惜春浇别恨，梅花带雪过新年。笑同儿女挑灯话，愁忆家山听雨眠。诗债窘人归未得，探囊且送酒家钱。
翁村思归
作者：尹廷高
朝代：宋
体裁：七言绝句

一年归计又蹉跎，落尽梨花春不多。昨夜翠微深处宿，月明无奈子规何。
翁村翠流閤
作者：尹廷高
朝代：宋
体裁：五言律诗

四围山翠合，缥缈见危楼。地狭星辰少，云深水石幽。溪声晴亦雨，松影夏如秋。寄语游方者，桃源岂外求。
耕云寮即事三首
作者：尹廷高
朝代：宋

避风自笑学鶢鶋，别买青山结草庐。幸有薄田可饘粥，闭门且读旧时书。石板桥连白竹扉，云深转觉俗尘稀。静中看尽天机动，木落寒塘水鸟飞。松风远觉瀑声来，池畔明窗对竹开。睡醒方知凉是雨，凤仙花落满苍苔。
耕云寮即事三首·其一
作者：尹廷高
朝代：宋
体裁：七言绝句

避风自笑学鶢鶋，别买青山结草庐。幸有薄田可饘粥，闭门且读旧时书。
耕云寮即事三首·其三
作者：尹廷高
朝代：宋
体裁：七言绝句

松风远觉瀑声来，池畔明窗对竹开。睡醒方知凉是雨，凤仙花落满苍苔。
耕云寮即事三首·其二
作者：尹廷高
朝代：宋
体裁：七言绝句

石板桥连白竹扉，云深转觉俗尘稀。静中看尽天机动，木落寒塘水鸟飞。
耕云寮即事二首
作者：尹廷高
朝代：宋

埽影入林壑，松边旋结茅。癖从俗子笑，贫少故人交。抱叶蝉遗蜕，衔枝鹊理巢。此中有清兴，无日不推敲。闭门贫亦乐，世态任炎凉。梦稳疑宵短，心闲觉昼长。与鸥分钓石，留鹤伴丹房。休笑生涯薄，疏篱橘柚黄。
耕云寮即事二首·其一
作者：尹廷高
朝代：宋
体裁：五言律诗

埽影入林壑，松边旋结茅。癖从俗子笑，贫少故人交。抱叶蝉遗蜕，衔枝鹊理巢。此中有清兴，无日不推敲。
耕云寮即事二首·其二
作者：尹廷高
朝代：宋
体裁：五言律诗

闭门贫亦乐，世态任炎凉。梦稳疑宵短，心闲觉昼长。与鸥分钓石，留鹤伴丹房。休笑生涯薄，疏篱橘柚黄。
腊月海棠
作者：尹廷高
朝代：宋
体裁：七言绝句

尤物真能夺化工，腊前偷泄数枝红。霜花不上胭脂面，强饰春妍嫁北风。
腊梅
作者：尹廷高
朝代：宋
体裁：七言绝句

五出天然蜡缀成，诗人千载不知名。自从山谷推同姓，一日清香偏汴京。
自得
作者：尹廷高
朝代：宋
体裁：七言律诗

纷纷世事总樊笼，跳出门边百虑空。万壑梅花千古月，五湖烟水一帆风。消磨有酒岁时乐，发越无诗天地穷。随分溪山足耕钓，悠悠逸兴寄冥鸿。
舟中夜兴
作者：尹廷高
朝代：宋
体裁：七言绝句

枯苇萧萧搅客眠，夜深灯火照邻船。□□□□□□□，风雪蓬窗万里天。
舟过彭城
作者：尹廷高
朝代：宋
体裁：七言绝句

黄河三面绕城流，云压荒台冷不收。千古英雄只如此，手遮斜日看徐州。
范增
作者：尹廷高
朝代：宋
体裁：七言绝句

毕竟知人愧酂侯，数公仗剑自归刘。腹心牙爪皆资敌，一老如何佐沐猴。
范增墓二首
作者：尹廷高
朝代：宋

攻汉亡秦计谩奇，君王于汝奈何疑。可能少缓须臾死，亲见乌江疋马时。身作重曈骨鲠臣，冢间荒草几经春。残骸不朽宁多少，曾费黄金四万斤。
范增墓二首·其一
作者：尹廷高
朝代：宋
体裁：七言绝句

攻汉亡秦计谩奇，君王于汝奈何疑。可能少缓须臾死，亲见乌江疋马时。
范增墓二首·其二
作者：尹廷高
朝代：宋
体裁：七言绝句

身作重曈骨鲠臣，冢间荒草几经春。残骸不朽宁多少，曾费黄金四万斤。
莲经放光
作者：尹廷高
朝代：宋
体裁：七言绝句

七卷流传自李唐，夜深古纸发光芒。高人宴坐都无见，寂寂中庭月一方。
蓟门飞雨
作者：尹廷高
朝代：宋
体裁：古风

清风夹道槐阴舞，谁信青天来白雨。马上郎君走似飞，树下行人犹蚁聚。须臾云散青天开，依然九陌飞黄埃。乃知造化等儿戏，一日变态能千回。
虞允文拒完颜亮
作者：尹廷高
朝代：宋
体裁：七言绝句

金甲红旗已瞰江，车船三绕势俄张。立功反出毛锥子，愧死酒中刘四厢。
虞博士扁所居东西曰陶曰邵以寓尚友古人之意各赋一首
作者：尹廷高
朝代：宋

重华苗裔许谁同，寓意阶前旧菊丛。一片古音人未识，无弦琴里操南风。髣髴行窝旧典型，神游八极手鞭霆。群儿斗草春风乱，欹枕窗前看画屏。
虞博士扁所居东西曰陶曰邵以寓尚友古人之意各赋一首·其一
作者：尹廷高
朝代：宋
体裁：七言绝句

重华苗裔许谁同，寓意阶前旧菊丛。一片古音人未识，无弦琴里操南风。
虞博士扁所居东西曰陶曰邵以寓尚友古人之意各赋一首·其二
作者：尹廷高
朝代：宋
体裁：七言绝句

髣髴行窝旧典型，神游八极手鞭霆。群儿斗草春风乱，欹枕窗前看画屏。
西湖十咏 其一 平湖秋月
作者：尹廷高
朝代：宋
体裁：七言绝句

烂银盘挂六桥东，色贯玻瓈彻底空。千顷清光无着处，夜深分付与渔翁。
西湖十咏 其七 曲院荷风
作者：尹廷高
朝代：宋
体裁：七言绝句

虚堂四面枕湖光，酝作芙蕖万斛香。独笑南薰更多事，强教西子舞霓裳。
西湖十咏 其三 断桥残雪
作者：尹廷高
朝代：宋
体裁：七言绝句

数板琼瑶踏未乾，沈吟不度据征鞍。孤山霁色无寻处，笑指梅花隔岁寒。
西湖十咏 其九 三潭印月
作者：尹廷高
朝代：宋
体裁：七言绝句

波仙鼎立据平湖，天影清涵水墨图。夜静老龙鳞甲冷，冰壶深处浴明珠。
西湖十咏 其二 苏堤春晓
作者：尹廷高
朝代：宋
体裁：七言绝句

翰苑仙人去不还，长留遗迹重湖山。一钩残月莺呼梦，诗在烟光柳色间。
西湖十咏 其五 柳浪闻莺
作者：尹廷高
朝代：宋
体裁：七言绝句

晴波淡淡树冥冥，乱掷金梭万缕青。应怪园林风景别，数声娅姹不堪听。
西湖十咏 其八 南屏晚钟
作者：尹廷高
朝代：宋
体裁：七言绝句

鳔缈雷峰隔上方，数声风送到幽窗。柳昏花暝游人散，付与山僧带月撞。
西湖十咏 其六 花港观鱼
作者：尹廷高
朝代：宋
体裁：七言绝句

细雨初收逐队嬉，何人注目俯寒漪。红妆静立阑干外，吞尽残香渠未知。
西湖十咏 其十 两峰插云
作者：尹廷高
朝代：宋
体裁：七言绝句

嶙峋对峙势争雄，古塔疏林杳霭中。写尽西湖烟雨障，双尖如笔閤晴空。
西湖十咏 其四 雷峰落照
作者：尹廷高
朝代：宋
体裁：七言绝句

烟光山色淡溟濛，千尺浮图兀倚空。湖上画船归欲尽，孤峰犹带夕阳红。
西湖十咏·平湖秋月
作者：尹廷高
朝代：宋

烂银盘挂六桥东，色贯玻瓈彻底空。千顷清光无着处，夜深分付与渔翁。翰苑仙人去不还，长留遗迹重湖山。一钩残月莺呼梦，诗在烟光柳色间。数板琼瑶踏未乾，沈吟不度据征鞍。孤山霁色无寻处，笑指梅花隔岁寒。烟光山色淡溟濛，千尺浮图兀倚空。湖上画船归欲尽，孤峰犹带夕阳红。晴波淡淡树冥冥，乱掷金梭万缕青。应怪园林风景别，数声娅姹不堪听。细雨初收逐队嬉，何人注目俯寒漪。红妆静立阑干外，吞尽残香渠未知。虚堂四面枕湖光，酝作芙蕖万斛香。独笑南薰更多事，强教西子舞霓裳。鳔缈雷峰隔上方，数声风送到幽窗。柳昏花暝游人散，付与山僧带月撞。波仙鼎立据平湖，天影清涵水墨图。夜静老龙鳞甲冷，冰壶深处浴明珠。嶙峋对峙势争雄，古塔疏林杳霭中。写尽西湖烟雨障，双尖如笔閤晴空。
西湖岳王坟
作者：尹廷高
朝代：宋
体裁：五言律诗

高鸟何尝尽，良弓已弗存。西风捲归旆，朔雪暗中原。桧色犹含愧，湖波不洗冤。当年莫须有，翁仲寂无言。
西湖秋日
作者：尹廷高
朝代：宋
体裁：七言律诗

深秋幽兴在平湖，伫立微吟独撚须。黄鹤孤飞盘古木，翠禽危立颤枯蒲。斜河淡月互明灭，远嶂寒烟半有无。自是胸襟发清气，不愁佳景总难摹。
见一人家以书叶糊窗读之乃张巡传因戏题
作者：尹廷高
朝代：宋
体裁：七言绝句

坐守睢阳当豹关，江淮赖此得全安。至今青史虽零落，犹障窗风一面寒。
见徐判簿留村先生
作者：尹廷高
朝代：宋
体裁：五言律诗

冰檗平生志，公馀户自扃。待人绝城府，临政若家庭。市井狐狸遁，乡村鸡犬宁。何惭古循吏，耳目为公醒。
观音石
作者：尹廷高
朝代：宋
体裁：七言绝句

磨尽当年杀气醒，石间髣髴见珠缨。自从放下屠刀后，江上寒潮几度生。
读史有感
作者：尹廷高
朝代：宋
体裁：古风

白浪排空孤岛绝，黑风翻海万樯折。天高茫茫叫不闻，一夕貔貅化鱼鳖。开边大将知何人，扁舟独脱蛟龙穴。残兵夜度辽东城，道旁寡妻正啼血。
谒先君墓
作者：尹廷高
朝代：宋
体裁：七言绝句

十载流离东复西，岁时霜露独凄凄。子规似识终天恨，飞上松梢尽日啼。
谢友人寄梨
作者：尹廷高
朝代：宋

大谷风流品最高，筠篮分饷寄边遥。香含白雪凝肌瑩，脆嚼清冰到齿消。饤座恍疑见颜色，捣浆还洗枯肠□。□□得此时沾润，不假卢仝茗椀浇。
谢友人寄梨
作者：尹廷高
朝代：宋
体裁：七言律诗

大谷风流品最高，筠篮分饷寄边遥。香含白雪凝肌莹，脆嚼清冰到齿消。饤座恍疑见颜色，捣浆还洗枯肠□。□□得此时沾润，不假卢仝茗碗浇。
贽见虚谷方使君
作者：尹廷高
朝代：宋
体裁：七言律诗

斩佞当年著直声，于今翰墨哭单行。典型尚见灵光古，德政常留钓濑清。瓜熟东门遗世味，菊香晚节寿耆英。愿公长作斯文主，只把湖山当□泓。
赋天窗
作者：尹廷高
朝代：宋
体裁：七言绝句

玉片鳞鳞月一方，能于暗室泄天光。有时急雨敲诗梦，尚带波涛海气香。
赞达摩画像
作者：尹廷高
朝代：宋
体裁：七言绝句

莫听番僧说是非，滔滔流水不西归。自从拆断茎芦后，白浪翻天无了时。
赠僧粟庵
作者：尹廷高
朝代：宋
体裁：七言律诗

高人不厌屠苏小，世界曾将一粟包。旧衲每于闲日补，定钟常带暮烟敲。苔当石缝缄虫穴，藤上林梢结鸟巢。不是逃名湖海客，谁家物外结清交。
赠叶羽士
作者：尹廷高
朝代：宋
体裁：五言律诗

洞门长不锁，俗客到应难。琴谱莺能和，丹炉鹤为看。竹阴暗诗壁，松子落玄坛。道士清溪派，虚堂管翠寒。
赠雪涯
作者：尹廷高
朝代：宋
体裁：五言律诗

遍阅诸瓢尽，如师了悟难。诗无蔬笋气，貌带竹松寒。破衲挐云补，残经带月看。定回崖雪霁，万象只空观。
车中作古乐府
作者：尹廷高
朝代：宋
体裁：古风

车历辘，车历辘，驴牛逐逐双转毂。可怜喘汗更鞭朴，行到深更鞭转速。老夫平生苦晕眩，两手扶头身蹙缩。停车少憩日又出，束栝营炊道旁屋。牛疲马跛筋力绝，世上利名心未足，前车未去后车续。车历辘，车历辘，老夫柳下眠正熟。铃丁当，铃丁当，大车小车摆作行。问渠捆载有何物，云是官满非经商。蟠螭金函五色毯，钿螺椅子象牙床。美人娇娇如海棠，面帘半染尘土黄。迎门软脚闹亲旧，提擎骆瓮刲肥羊，人生富贵归故乡。铃丁当，铃丁当，老夫北行书满箱。
过故里感怀二首
作者：尹廷高
朝代：宋

衰草寒烟绕故基，东山无复旧蔷薇。乌衣飞去巷犹在，白鹤归来人已非。岁月如流华发改，事机不再壮心违。钓游踪迹今成梦，古木萧疏伴月晖。松菊荒凉二十年，衣冠散尽只空村。烧明断堑山云暝，鬼哭寒芜巷月昏。水涸蛟龙移窟宅，草深狐兔长儿孙。唯消一夜昆崙雨，洗尽千峰见绿痕。
过故里感怀二首·其一
作者：尹廷高
朝代：宋
体裁：七言律诗

衰草寒烟绕故基，东山无复旧蔷薇。乌衣飞去巷犹在，白鹤归来人已非。岁月如流华发改，事机不再壮心违。钓游踪迹今成梦，古木萧疏伴月晖。
过故里感怀二首·其二
作者：尹廷高
朝代：宋
体裁：七言律诗

松菊荒凉二十年，衣冠散尽只空村。烧明断堑山云暝，鬼哭寒芜巷月昏。水涸蛟龙移窟宅，草深狐兔长儿孙。唯消一夜昆崙雨，洗尽千峰见绿痕。
送刘千里南归
作者：尹廷高
朝代：宋
体裁：七言律诗

身外功名不足论，可堪客里酌离樽。堂堂岁月青天在，渺渺江山白雾昏。舟入泗河冰未合，人归三径菊犹存。丈夫事业何忧晚，积水行翻万仞源。
送刘如晦解任
作者：尹廷高
朝代：宋

著书饮水淡忘饥，出处初心忍自违。骥服盐车方困辱，鹄离矰？正高飞。山深林密吾终隐，岁晚江空子亦归。赢得旁人笑奔竞，到头事业总难期。
送刘如晦解任
作者：尹廷高
朝代：宋
体裁：七言律诗

著书饮水淡忘饥，出处初心忍自违。骥服盐车方困辱，鹄离矰�正高飞。山深林密吾终隐，岁晚江空子亦归。赢得旁人笑奔竞，到头事业总难期。
送友回郡
作者：尹廷高
朝代：宋
体裁：五言律诗

捧檄乱云西，频宵梦好溪。还家江蟹熟，归路峡猿啼。山翠湿诗担，桥霜印马蹄。经行逢胜地，浓墨洒留题。
送叶一山求官
作者：尹廷高
朝代：宋
体裁：七言律诗

金台百尺正招贤，肯恋槎川二顷田。直欲排云叫阊阖，未应钓月老林泉。剑横壮气冲燕雪，马踏平芜度楚烟。他日北方看燄焰，愿乘款段候归鞯。
送平山兄回西岸
作者：尹廷高
朝代：宋
体裁：五言律诗

剪烛话寒更，芳樽且缓倾。飘零多旧梦，离乱半平生。山色秋看冷，砧声夜听清。转头千嶂隔，风雨若为情。
送惠南归
作者：尹廷高
朝代：宋
体裁：古风

去年大儿别我归，钱唐江上秋云飞。今年小儿辞我去，离亭黄叶燕山路。人生百岁石火光，何堪别离苦断肠。蚁穴荣枯祗瞬息，蜗角胜名才毫芒。胡为天涯更海角，山鸟野猿俱笑错。清风明月归去来，白饭黄齑苦不恶。眼中太华与黄河，酒后耳热还高歌。一瓢一笠春雨里，笑倒道旁春梦婆。
送无外僧弟归奉庐墓二首
作者：尹廷高
朝代：宋

石田茅屋且随宜，更种梅花满翠微。诵罢楞伽清磬歇，倚松闲看白云归。踏遍名山眼界宽，归闲且得一身安。泥牛入海无消息，万壑千嵓空翠寒。
送无外僧弟归奉庐墓二首·其一
作者：尹廷高
朝代：宋
体裁：七言绝句

石田茅屋且随宜，更种梅花满翠微。诵罢楞伽清磬歇，倚松闲看白云归。
送无外僧弟归奉庐墓二首·其二
作者：尹廷高
朝代：宋
体裁：七言绝句

踏遍名山眼界宽，归闲且得一身安。泥牛入海无消息，万壑千嵓空翠寒。
送曲子敬上海教官
作者：尹廷高
朝代：宋
体裁：七言律诗

蜃楼五色倚晴空，□接巍巍孔氏宫。□挟一毡从此去，餋容三釜许谁同。秃蛟吸砚生秋雾，健鹘辞鞲奋北风。别后□□新作□，好裁玉版寄征鸿。
送朱冬青赴渔浦税
作者：尹廷高
朝代：宋
体裁：七言律诗

青衫未著且仝征，坐对吴山晚倍明。晓市鱼虾官锞足，春江鸥鸟客吟清。胸中老气吞银浪，句里西风带赤城。烟树迷茫空惜别，阳关歌罢暮潮平。
送永嘉宰王吉卿满任
作者：尹廷高
朝代：宋
体裁：古风

永嘉令尹冰雪胸，永嘉之民齐鲁风。公未下车六载前，乡村寂莫鸡犬空。民畏县门如虎穴，吏卒隳突乎西东。公来抚字六载后，家家机杼年年丰。人以庭家视官府，心事洞达民情通。剚繁治剧谈笑里，兴废补弊千年功。平生学道得古意，仁爱一念阳春融。公庭罕闻响鞭朴，千门月色弦歌中。乃知德化最有补，宜与俗吏开盲聋。丹桂江上明昼锦，忽起归兴随征鸿。冷官岁晚感知己，双凫直上何匆匆。愿将政绩告太史，芳猷从此书无穷。
送洪中立赴雷州教授
作者：尹廷高
朝代：宋
体裁：七言律诗

几人壮志窘黄埃，独子青云得意回。万里江山驰晓驿，一毡风雨听春雷。倚门慈母占乌鹊，开径童儿埽绿苔。只恐未能温讲席，促归又对玉堂梅。
送王令尹
作者：尹廷高
朝代：宋
体裁：五言律诗

一力行安静，临民最有容。官清琴独古，事简印长封。马瘦廉声出，鲈肥归兴浓。双凫早朝阙，长乐听疏钟。
送章令尹
作者：尹廷高
朝代：宋
体裁：七言律诗

事简寻常早放衙，槐根寂寞雀堪罗。印生绿藓文移少，厅对青山诗料多。千室春风响机杼，一帘夜月听弦歌。双凫此日朝天去，白玉堂中稳佩珂。
送赵义甫回汴梁久客江阴
作者：尹廷高
朝代：宋
体裁：七言律诗

汴堤绿柳漫阑珊，公子南游久未还。故国凄凉丹凤远，春江浩荡白鸥闲。忽思茅屋苔痕长，愁对檐花鬓发斑。归见江南旧耆宿，为言清梦绕嵩山。
避地客奕山
作者：尹廷高
朝代：宋
体裁：七言律诗

故国青山一眺中，峡溪独此最高峰。百来亩地多桑柘，十数人家依竹松。春水池塘看浴鹭，夕阳篱落听衙蜂。日间无事钩帘坐，吟对梅花了一冬。
郗令尹四望亭
作者：尹廷高
朝代：宋
体裁：古风

双溪绕郭山为城，四山叠翠如画屏。溪山深处着小亭，林塘潇洒蒲荇青。令君公馀澹无营，来此环眺心目醒。洞庭八荒皆户庭，手挥五弦水泠泠。
金台
作者：尹廷高
朝代：宋
体裁：七言绝句

招贤事往久凄凉，志气何人为激昂。多少黄金化尘土，荒台千古说昭王。
金山怀古
作者：尹廷高
朝代：宋
体裁：七言绝句

元公当日好机锋，问倒眉山犊眼翁。玉带围腰谁缚汝，一场公案笑谈中。
金陵怀古
作者：尹廷高
朝代：宋
体裁：七言律诗

虎踞龙蟠画不如，当时宫殿莽为墟。孙刘霸业一抔土，王谢虚名数板书。瓜步风涛空浩渺，钟山松竹尚萧疏。自从此老争墩后，扰扰于今总为渠。
钱唐怀古二首
作者：尹廷高
朝代：宋

黄旗紫盖竟悠悠，石镜尘昏王气休。江上怒涛空拍岸，海门孤嶂自横秋。琵琶晓月青娥泪，禾黍西风墨客愁。寄语湖山半闲老，当时肉食为渠羞。铁锁沈江事已非，枉将阳九咎天时。皇王运会无停息，南北山河几合离。吴越英雄春梦断，张韩勋业暮云悲。凄凉一掬兴亡泪，隐隐遥峰哭子规。
钱唐怀古二首·其一
作者：尹廷高
朝代：宋
体裁：七言律诗

黄旗紫盖竟悠悠，石镜尘昏王气休。江上怒涛空拍岸，海门孤嶂自横秋。琵琶晓月青娥泪，禾黍西风墨客愁。寄语湖山半闲老，当时肉食为渠羞。
钱唐怀古二首·其二
作者：尹廷高
朝代：宋
体裁：七言律诗

铁锁沈江事已非，枉将阳九咎天时。皇王运会无停息，南北山河几合离。吴越英雄春梦断，张韩勋业暮云悲。凄凉一掬兴亡泪，隐隐遥峰哭子规。
钱唐登舟
作者：尹廷高
朝代：宋
体裁：七言律诗

江风吹雨洒江烟，薄暮携筇独上船。鸟鹊声中传意去，白鸥群畔对愁眠。春山笋蕨三年梦，客路云萍万里天。但得此身强健在，流行坎止更随缘。
银岭书怀
作者：尹廷高
朝代：宋
体裁：古风

泥滑滑，泥滑滑，竹鸡雨声相间发。银岭遥遥马戍高，行行白尽征夫发。征夫发白白如丝，树本欲宁风挠之。壮士心肠类铁石，别离肯作儿女悲。终南嵩华在何许，我欲登高一怀古。会逐群仙驾紫鸾，咳唾九天落香露。
长芦舟中值雪
作者：尹廷高
朝代：宋
体裁：五言律诗

清景不常得，吟边急用摹。天风吹短艇，暮雪过长芦。水港行终涩，烟村望欲无。不须归兴急，权当剡溪图。
长芦舟中夜坐
作者：尹廷高
朝代：宋
体裁：五言律诗

故国五千里，孤帆四十程。客怀偏浩荡，乡梦不分明。万折河流曲，三更斗柄横。不眠方晏坐，野寺又钟声。
阮民望惠东海集
作者：尹廷高
朝代：宋
体裁：七言律诗

当时海岭共飘零，颠沛犹存伐木情。楚泽吟魂疑未死，颜公墨迹俨如生。眼中乍觉龙蛇走，世上空惭蛙蚓鸣。几案划来双白璧，灯前老眼为渠明。
陇首庵
作者：尹廷高
朝代：宋
体裁：七言律诗

几番闲作探梅游，潇洒屠苏俯碧流。桥影平分一溪月，瀑声飞落半岩秋。岚生佛殿莓苔湿，翠染僧衣竹树幽。欲把新诗描胜境，不妨且为白云留。
除夕
作者：尹廷高
朝代：宋
体裁：七言律诗

梅花岁晚已离披，日月如流不自知。地落迤南春到早，天高直北历来迟。急风竟夕清残叶，冻雪终冬压败篱。可是吟怀冰样冷，桃符只用旧年诗。
雨中渡扬子江见海怪出没
作者：尹廷高
朝代：宋
体裁：古风

吴头楚尾天一隅，长江浩淼云模糊。中流风急浪花涌，船头黄帽惊相呼。蜿蜒海怪互出没，踊跃与我为先驱。神闲意定若无见，自笑胆气由来粗。江神雅识诗客意，故尔献状聊相娱。岸旁青帘酒可沽，拔剑割炙倾玉壶。与君痛饮留斯须，此意此意不可孤。山川惨淡百战馀，古今变态难尽摹，且书雨里金焦图。
雪夕
作者：尹廷高
朝代：宋
体裁：七言绝句

黄叶萧萧下庭树，吟怀浩荡难分付。何处钟声落翠眉，闭门风雪千山暮。
靖康北狩
作者：尹廷高
朝代：宋
体裁：七言绝句

舟楫江南方运石，兵车漠北又通金。唤回艮岳游仙梦，五国城中夜雪深。
项羽
作者：尹廷高
朝代：宋
体裁：七言绝句

多疑难逞拔山雄，失道阴陵计已穷。更恐舣舟人见绐，不缘无面见江东。
题一宝境界
作者：尹廷高
朝代：宋
体裁：七言绝句

恒河沙数渺难穷，过电浮沤转眼空。惟有故家长不坏，黄花翠竹几秋风。
题书示儿
作者：尹廷高
朝代：宋
体裁：古风

先生堂前白板厨，不藏金玉惟藏书。牙签免讥手未触，非但目览仍腹储。我无负郭田二顷，家传经训真菑畬。虽然未蒙稽古力，脩身慎行端有馀。汝曹继志当自勉，勿使贻笑金银车。纵无科目可谋进，诗礼自足光门闾。当今公卿亦下士，衣冠独许来庭除。达知诸老固有命，大者凤閤小石渠。一丁不识人所贱，渐弃笔砚归犁锄。语言无味面目俗，名胜安肯临其庐。少陵觅句示宗武，渊明任运责阿舒。古人训子皆如此，卖金买书非吾疏。但愿尔辈贤复寿，世世保此安仁居。
题书示儿
作者：尹廷高
朝代：宋

先生堂前白板厨，不藏金玉惟藏书。牙签免讥手未触，非但目览仍腹储。我无负郭田二顷，家传经训真菑畬。虽然未蒙稽古力，脩身慎行端有馀。汝曹继志当自勉，勿使贻笑金银车。纵无科目可谋进，诗礼自足光门闾。当今公卿亦下士，衣冠独许来庭除。达知诸老固有命，大者凤閤小石渠。一丁不识人所贱，渐弃茟砚归犁锄。语言无味面目俗，名胜安肯临其庐。少陵觅句示宗武，渊明任运责阿舒。古人训子皆如此，卖金买书非吾疏。但愿尔辈贤复寿，世世保此安仁居。
题妙高庵
作者：尹廷高
朝代：宋
体裁：七言绝句

草庵卓立孤峰顶，霜落石头山月静。天风吹落五更钟，尽大地人都唤醒。
题山水画卷
作者：尹廷高
朝代：宋
体裁：五言绝句

身在山水间，心在山水外。世无钟子期，白云兀相对。
题岩门
作者：尹廷高
朝代：宋
体裁：七言绝句

嵌空元不费敲推，弹指能令铁锁开。莫学寒山避人去，千年岩缝合苍苔。
题挂蓑衣图
作者：尹廷高
朝代：宋
体裁：七言绝句

衮衣元是抱官愁，富贵何人得自由。千古蓑衣看不足，一竿斜曰转船头。
题曲终人不见江上数峰青
作者：尹廷高
朝代：宋
体裁：七言绝句

青山不改重华世，玉瑟空馀太古音。遗恨湘江流不尽，至今眉黛锁遥岑。
题猫捕蜂图
作者：尹廷高
朝代：宋
体裁：七言绝句

游蜂初不识含蝉，偶入花阴搅昼眠。一线纤腰能几许，枉教瞪目暗垂涎。
题秋山晚色图
作者：尹廷高
朝代：宋
体裁：七言绝句

千峰含翠入高寒，咫尺生绡眼界宽。开尽黄花归未得，霜林红叶画中看。
题翠峰贯休旧隐
作者：尹廷高
朝代：宋
体裁：七言律诗

乘风长啸翠峰头，唤醒当年老贯休。境界高寒多得月，松筠潇洒密藏秋。蜀尼曾礼空中刹，吴越难添句里州。劫外有家人不识，白云千古意悠悠。
馆娃宫
作者：尹廷高
朝代：宋
体裁：七言绝句

金绣鸳鸯绿锦裀，水精帘底净无尘。君王醉枕香红软，人隔重江正卧薪。
高琼太守遗像
作者：尹廷高
朝代：宋
体裁：七言绝句

河流咫尺隔腥膻，进寸曾令火德燃。江海扬尘龙虎逝，英雄犹有画图传。
高邮道中
作者：尹廷高
朝代：宋
体裁：七言律诗

浩荡乾坤幸止戈，甲兵不见见渔蓑。土墙茅屋安淮俗，柳港芦湾接泗河。古堞平来春草合，荒田耕遍夕阳多。长淮咫尺中原近，愿借南风吹白波。
三溪
作者：尹恕
朝代：宋

三溪溪水別原委，長日波光蕩無已。
曲折有如九迴腸，合匯門前清徹底。
只看秀色照眼明，溪上閒遊不倦情。
何年得作逋榮客，好結芳鄰一濯纓。
三溪
作者：尹恕
朝代：宋

三溪溪水别原委，长日波光荡无已。曲折有如九回肠，合汇门前清彻底。只看秀色照眼明，溪上閒游不倦情。何年得作逋荣客，好结芳邻一濯缨。
三溪
作者：尹恕
朝代：宋

三溪溪水别原委，长日波光荡无已。
曲折有如九迴肠，合汇门前清彻底。
只看秀色照眼明，溪上閒游不倦情。
何年得作逋荣客，好结芳邻一濯缨。
輓陸君實·其一
作者：尹應許
朝代：宋

誰使權奸釀禍深，末流無復救危枰。
君臣霄壤難同死，社稷丘墟可再生。
叔寶井中空大辱，魯連海上特虛名。
一家骨肉俱魚腹，留得丹心萬古明。
輓陸君實·其二
作者：尹應許
朝代：宋

古今忠義獨斯人，危在須臾見益真。
身不遠亡憂喪節，君非同逝慮蒙塵。
平時誰執朝廷柄，末路方知社稷臣。
楚些欲招招不得，滄溟南望浩無津。
句
作者：尹栋
朝代：宋

白苹影蘸无痕水，黄菊香催未了诗。
句
作者：尹栋
朝代：宋

白蘋影蘸无痕水，黄菊香催未了诗。
句
作者：尹棟
朝代：宋

白蘋影蘸無痕水，黄菊香催未了詩。
和人过韩柱国庙一首
作者：尹洙
朝代：宋
体裁：古风

隋氏一宇内，三将皆勇夫。贺公活以累，杨素死有诛。贤哉韩柱国，身与功名俱。庙食垂后世，祀典诚有诸。荒忽临终言，遂此惑庸愚。
和人過韓柱國廟一首
作者：尹洙
朝代：宋

隋氏一宇內，三將皆勇夫。
賀公活以累，楊素死有誅。
賢哉韓柱國，身與功名俱。
廟食垂後世，祀典誠有諸。
荒忽臨終言，遂此惑庸愚。
和河东施待制二首
作者：尹洙
朝代：宋

已成沈约难并恨，且奉陶公有限杯。感事伤春多少意，星星渐入鬓中来。千里观风使节来，百城舒惨系行台。威严少霁犹知幸，谁信芳樽镇日开。
和河东施待制二首
作者：尹洙
朝代：宋

已成沈约难并恨，且奉陶公有限盃。感事伤春多少意，星星渐入鬓中来。
和河东施待制二首·其一
作者：尹洙
朝代：宋
体裁：七言绝句

已成沈约难并恨，且奉陶公有限杯。感事伤春多少意，星星渐入鬓中来。
和河东施待制二首·其二
作者：尹洙
朝代：宋

千里观风使节来，百城舒惨系行台。威严少霁犹知幸，谁信芳樽镇日开。
和河东施待制二首·其二
作者：尹洙
朝代：宋

千里观风使节来，百城舒惨繫行台。
威严少霁犹知幸，谁信芳罇镇日开。
和河東施待制二首·其一
作者：尹洙
朝代：宋

已成沈約難并恨，且奉陶公有限盃。
感事傷春多少意，星星漸入鬢中來。
和河東施待制二首·其二
作者：尹洙
朝代：宋

千里觀風使節來，百城舒慘繫行臺。
威嚴少霽猶知幸，誰信芳罇鎮日開。
水調歌頭
作者：尹洙
朝代：宋

萬傾太湖上，朝暮浸寒光。吳王去後，臺榭千古鎖悲涼。誰信蓬山仙子，天與經綸才器，等閒厭名韁。斂翼下霄漢，雅意在滄浪。晚秋裡，煙寂靜，雨微涼。危亭好景，佳樹修竹繞回塘。不用移舟酌酒，自有青山淥水，掩映似瀟湘。莫問平生意，別有好思量。
水调歌头·万倾太湖上
作者：尹洙
朝代：宋
体裁：词

万倾太湖上，朝暮浸寒光。
吴王去后，台榭千古锁悲凉。
谁信蓬山仙子，天与经纶才器，等闲厌名缰。
敛翼下霄汉，雅意在沧浪。
晚秋里，烟寂静，雨微凉。
危亭好景，佳树修竹绕回塘。
不用移舟酌酒，自有青山渌水，掩映似潇湘。
莫问平生意，别有好思量。
水调歌头·万倾太湖上
作者：尹洙
朝代：宋

万倾太湖上，朝暮浸寒光。吴王去後，台榭千古锁悲凉。谁信蓬山仙子，天与经纶才器，等闲厌名缰。敛翼下霄汉，雅意在沧浪。晚秋里，烟寂静，雨微凉。危亭好景，佳树修竹绕回塘。不用移舟酌酒，自有青山渌水，掩映似潇湘。莫问平生意，别有好思量。
水调歌头·和苏子美
作者：尹洙
朝代：宋

万顷太湖上，朝暮浸寒光。吴王去后，台榭千古锁悲凉。谁信蓬山仙子，天与经纶才器，等闲厌名缰。敛翼下霄汉，雅意在沧浪。晚秋里，烟寂静，雨微凉。危亭好景，佳树修竹绕回塘。不用移舟酌酒，自有青山渌水，掩映似潇湘。莫问平生意，别有好思量。
水调歌头（和苏子美）
作者：尹洙
朝代：宋

万顷太湖上，朝暮浸寒光。吴王去后，台榭千古锁悲凉。谁信蓬山仙子，天与经纶才器，等闲厌名僵。敛翼下霄汉，雅意在沧浪。晚秋里，烟寂静，雨微凉。危亭好景，佳树修竹绕回塘。不用移舟酌酒，自有青山绿水，掩映似潇湘。莫问平生意，别有好思量。
皇雅十首 其一 天监
作者：尹洙
朝代：宋

天监下民，乱靡有定。甚武且仁，祚厥真圣。仁实怀徕，武以执竞。匪虔匪刘，拯我大命。自昔外禅，曰经曰营。令以挟制，政以阴倾。帝初治兵，志勤于征。奄受神器，匪谋而成。淮潞弗虔，卒污叛迹。戎辂戒严，皇威有赫。彼寇诖民，吾勇其百。殄厥渠魁，贷其反侧。帝朝法宫，左右宗公。忮夫悍士，以雍以容。尔居尔室，尔工尔农。既息既养，惟天子功。
皇雅十首 其一 天监
作者：尹洙
朝代：宋
体裁：四言诗

天监下民，乱靡有定。甚武且仁，祚厥真圣。仁实怀徕，武以执竞。匪虔匪刘，拯我大命。（一章）自昔外禅，曰经曰营。令以挟制，政以阴倾。帝初治兵，志勤于征。奄受神器，匪谋而成。（二章）淮潞弗虔，卒污叛迹。戎辂戒严，皇威有赫。彼寇诖民，吾勇其百。殄厥渠魁，贷其反侧。（三章）帝朝法宫，左右宗公。忮夫悍士，以雍以容。尔居尔室，尔工尔农。既息既养，惟天子功。（四章）
皇雅十首 其七 庶工
作者：尹洙
朝代：宋

帝咨庶工，畴其辅予。俊乂以登，厥劳乃图。匪忘旧勋，非贤勿俞。巍巍衮台，盛德以居。任贤伊何，昌言是庸。勉告尔猷，罔恤乃躬。岂无狷辞，怫于予衷。予不尔疵，尔无面从。始时从官，戎容扬扬。今帝左右，儒冠煌煌。朝廷以尊，文物典章。得人之盛，奕世重光。
皇雅十首 其七 庶工
作者：尹洙
朝代：宋
体裁：四言诗

帝咨庶工，畴其辅予。俊乂以登，厥劳乃图。匪忘旧勋，非贤勿俞。巍巍衮台，盛德以居。（一章）任贤伊何，昌言是庸。勉告尔猷，罔恤乃躬。岂无狷辞，怫于予衷。予不尔疵，尔无面从。（二章）始时从官，戎容扬扬。今帝左右，儒冠煌煌。朝廷以尊，文物典章。得人之盛，奕世重光。（三章）
皇雅十首 其九 皇治
作者：尹洙
朝代：宋

皇底其治，钦哉惟刑。在疑而宥，罔察为明。爱怒弗肆，孰为重轻。毋一弗辜，惟典之平。前世理官，倚法以刻。匪彼为仇，盖曰任职。今之蔽狱，务正其辟。鉴于前人，繄我仁德。皇德在仁，寖而成风。公侯卿士，靡不率从。麛卵萌生，咸保厥终。不鄙不夭，乐哉融融。
皇雅十首 其九 皇治
作者：尹洙
朝代：宋
体裁：四言诗

皇底其治，钦哉惟刑。在疑而宥，罔察为明。爱怒弗肆，孰为重轻。毋一弗辜，惟典之平。（一章）前世理官，倚法以刻。匪彼为仇，盖曰任职。今之蔽狱，务正其辟。鉴于前人，繄我仁德。（二章）皇德在仁，寖而成风。公侯卿士，靡不率从。麛卵萌生，咸保厥终。不鄙不夭，乐哉融融。（三章）
皇雅十首 其二 西师
作者：尹洙
朝代：宋

主用西师，岷梁弗宾。匪曰负固，实交晋人。予训予誓，合我将臣。正厥有罪，无庸伤民。矫矫虎士，载摧其壁。于嗟孟侯，亦果其策。迎师而降，靡抗锋镝。岂独身谋，完是宗国。蜀都既平，将臣失律。此众悍骄，彼民危慄。当涂叫呶，合万为一。匪怀则威，帝心是恤。帝曰将臣，予嘉乃庸。废命毒民，尔弗有终。邦典用疑，惟罪惟功。靡殛而削，协于厥中。帝曰孟侯，受封于楚。淑旂雕戈，备物异数。俾尔族姻，及乃文武。服在王庭，靡不有序。蜀民呼歌，天子威灵。保我者封，暴我者刑。匪功是私，匪弱是陵。天子惠民，畴敢不承。
皇雅十首 其二 西师
作者：尹洙
朝代：宋
体裁：四言诗

主用西师，岷梁弗宾。匪曰负固，实交晋人。予训予誓，合我将臣。正厥有罪，无庸伤民。（一章）矫矫虎士，载摧其壁。于嗟孟侯，亦果其策。迎师而降，靡抗锋镝。岂独身谋，完是宗国。（二章）蜀都既平，将臣失律。此众悍骄，彼民危慄。当涂叫呶，合万为一。匪怀则威，帝心是恤。（三章）帝曰将臣，予嘉乃庸。废命毒民，尔弗有终。邦典用疑，惟罪惟功。靡殛而削，协于厥中。（四章）帝曰孟侯，受封于楚。淑旂雕戈，备物异数。俾尔族姻，及乃文武。服在王庭，靡不有序。（五章）蜀民呼歌，天子威灵。保我者封，暴我者刑。匪功是私，匪弱是陵。天子惠民，畴敢不承。（六章）
皇雅十首 其五 大卤
作者：尹洙
朝代：宋

冀州之疆，粤惟大卤。俗忮而专，地扼而固。协比幽都，荡摇边圉。三垂既夷，凶威弗沮。帝御六师，百万貔虎。剪其附庸，至于城下。锋镝始交，梯冲如舞。蠢尔孱王，请附降虏。我士奋扬，愿究吾武。皇帝曰吁，念彼黎庶。匪鲸匪鲵，复为王土。晋郊既平，九区以宁。陈功太庙，告假威灵。在昔武王，于商观兵。维我艺祖，亦勤于征。匪贷晋罪，俟厥贯盈。圣作圣继，巍巍相承。皇矣二后，功莫与京。
皇雅十首 其五 大卤
作者：尹洙
朝代：宋
体裁：四言诗

冀州之疆，粤惟大卤。俗忮而专，地扼而固。协比幽都，荡摇边圉。三垂既夷，凶威弗沮。帝御六师，百万貔虎。剪其附庸，至于城下。锋镝始交，梯冲如舞。蠢尔孱王，请附降虏。我士奋扬，愿究吾武。皇帝曰吁，念彼黎庶。匪鲸匪鲵，复为王土。（一章）晋郊既平，九区以宁。陈功太庙，告假威灵。在昔武王，于商观兵。维我艺祖，亦勤于征。匪贷晋罪，俟厥贯盈。圣作圣继，巍巍相承。皇矣二后，功莫与京。（二章）
皇雅十首 其八 帝制
作者：尹洙
朝代：宋

帝制万邦，罔有弗宾。蛮夷戎狄，羁而勿臣。威格三方，稽颡献珍。单于革心，愿交使人。帝谋公卿，列侯庶校。咸曰彼心，暴戾阴狡。既扰我疆，复利吾宝。无若励兵，袭其还道。皇曰有众，予实念兹。战无必胜，矧其归师。借曰大获，畴能尽之。益俾馀丑，毒吾朔陲。乃愈其盟，北州以绥。在汉世宗，抗威北戎。暴农算商，经用弗充。中土震骚，汉南始空。降及后世，犹称厥功。于穆圣考，德无与偕。匪勤于兵，北人遂来。逮是三纪，远俗以怀。生民休息，呜呼仁哉。
皇雅十首 其八 帝制
作者：尹洙
朝代：宋
体裁：四言诗

帝制万邦，罔有弗宾。蛮夷戎狄，羁而勿臣。威格三方，稽颡献珍。单于革心，愿交使人。（一章）帝谋公卿，列侯庶校。咸曰彼心，暴戾阴狡。既扰我疆，复利吾宝。无若励兵，袭其还道。（二章）皇曰有众，予实念兹。战无必胜，矧其归师。借曰大获，畴能尽之。益俾馀丑，毒吾朔陲。乃愈其盟，北州以绥。（三章）在汉世宗，抗威北戎。暴农算商，经用弗充。中土震骚，汉南始空。降及后世，犹称厥功。（四章）于穆圣考，德无与偕。匪勤于兵，北人遂来。逮是三纪，远俗以怀。生民休息，呜呼仁哉。（五章）
皇雅十首 其六 帝籍
作者：尹洙
朝代：宋

帝籍于郊，典仪具陈。务农以训，供祀以勤。祀在于诚，匪勤于人。训农以实，匪训以文。帝谨二物，乃躬乃亲。公侯卿士，暨厥庶民。千甸有制，饬哉惟寅。帝赉高年，式宴且喜。种种黄发，族立而议。我生艰难，暴乱以继。耳狃金鼓，目狎戎器。皇其我图，亲讲农事。有子有孙，力田孝悌。鼓舞至仁，薰焉如醉。
皇雅十首 其六 帝籍
作者：尹洙
朝代：宋
体裁：四言诗

帝籍于郊，典仪具陈。务农以训，供祀以勤。祀在于诚，匪勤于人。训农以实，匪训以文。帝谨二物，乃躬乃亲。公侯卿士，暨厥庶民。千甸有制，饬哉惟寅。（一章）帝赉高年，式宴且喜。种种黄发，族立而议。我生艰难，暴乱以继。耳狃金鼓，目狎戎器。皇其我图，亲讲农事。有子有孙，力田孝悌。鼓舞至仁，薰焉如醉。（二章）
皇雅十首·《大卤》二章
作者：尹洙
朝代：宋

冀州之疆，粤惟大卤。俗忮而专，地扼而固。协比幽都，荡摇边圉。三垂既夷，凶威弗沮。帝御六师，百万貔虎。剪其附庸，至于城下。锋镝始交，梯冲如舞。蠢尔孱王，请附降虏。我士奋扬，愿究吾武。皇帝曰吁，念彼黎庶。
皇雅十首·《帝籍》二章
作者：尹洙
朝代：宋

帝籍于郊，典仪具陈。务农以训，供祀以勤。祀在于诚，匪勤于人。训农以实，匪训以文。帝谨二物，乃躬乃亲。公侯卿士，暨厥庶民。
皇雅十首·其一
作者：尹洙
朝代：宋

天监下民，乱靡有定。甚武且仁，祚厥真圣。仁实怀徕，武以执竞。匪虔匪刘，拯我大命。
皇雅十首·其一
作者：尹洙
朝代：宋

天監下民，亂靡有定。
甚武且仁，祚厥真聖。
仁實懷徠，武以執競。
匪虔匪劉，拯我大命。
皇雅十首·其一〇
作者：尹洙
朝代：宋

蜀民呼歌，天子威灵。
保我者封，暴我者刑。
匪功是私，匪弱是陵。
天子惠民，畴敢不承。
皇雅十首·其一〇
作者：尹洙
朝代：宋

蜀民呼歌，天子威靈。
保我者封，暴我者刑。
匪功是私，匪弱是陵。
天子惠民，疇敢不承。
皇雅十首·其一一
作者：尹洙
朝代：宋

耆武定功，时惟二方。淮服其乂，海南遂荒。孰孱而盭，孰暴而猖。自底不譓，乃终灭亡。
皇雅十首·其一一
作者：尹洙
朝代：宋

耆武定功，時惟二方。
淮服其乂，海南遂荒。
孰孱而盭，孰暴而猖。
自底不譓，乃終滅亡。
皇雅十首·其一七
作者：尹洙
朝代：宋

晉郊既平，九區以寧。
陳功太廟，告假威靈。
在昔武王，于商觀兵。
維我藝祖，亦勤于征。
匪貸晉罪，俟厥貫盈。
聖作聖繼，巍巍相承。
皇矣二后，功莫與京。
皇雅十首·其一七
作者：尹洙
朝代：宋

晋郊既平，九区以宁。
陈功太庙，告假威灵。
在昔武王，于商观兵。
维我艺祖，亦勤于征。
匪贷晋罪，俟厥贯盈。
圣作圣继，巍巍相承。
皇矣二后，功莫与京。
皇雅十首·其一九
作者：尹洙
朝代：宋

帝賚高年，式宴且喜。
種種黄髮，族立而議。
我生艱難，暴亂以繼。
耳狃金鼓，目狎戎器。
皇其我圖，親講農事。
有子有孫，力田孝悌。
鼓舞至仁，薰焉如醉。
皇雅十首·其一九
作者：尹洙
朝代：宋

帝赉高年，式宴且喜。
种种黄髮，族立而议。
我生艰难，暴乱以继。
耳狃金鼓，目狎戎器。
皇其我图，亲讲农事。
有子有孙，力田孝悌。
鼓舞至仁，熏焉如醉。
皇雅十首·其一八
作者：尹洙
朝代：宋

帝籍于郊，典仪具陈。
务农以训，供祀以勤。
祀在于诚，匪勤于人。
训农以实，匪训以文。
帝谨二物，乃躬乃亲。
公侯卿士，暨厥庶民。
千甸有制，饬哉惟寅。
皇雅十首·其一八
作者：尹洙
朝代：宋

帝籍于郊，典儀具陳。
務農以訓，供祀以勤。
祀在于誠，匪勤于人。
訓農以實，匪訓以文。
帝謹二物，乃躬乃親。
公侯卿士，暨厥庶民。
千甸有制，飭哉惟寅。
皇雅十首·其一六
作者：尹洙
朝代：宋

冀州之疆，粤惟大卤。
俗忮而专，地扼而固。
协比幽都，荡摇边圉。
三垂既夷，凶威弗沮。
帝御六师，百万貔虎。
剪其附庸，至于城下。
锋镝始交，梯衝如舞。
蠢尔孱王，请附降虏。
我士奋扬，愿究吾武。
皇帝曰吁，念彼黎庶。
匪鲸匪鲵，復为王土。
皇雅十首·其一六
作者：尹洙
朝代：宋

冀州之疆，粵惟大鹵。
俗忮而專，地扼而固。
協比幽都，蕩摇邊圉。
三垂既夷，兇威弗沮。
帝御六師，百萬貔虎。
剪其附庸，至于城下。
鋒鏑始交，梯衝如舞。
蠢爾孱王，請附降虜。
我士奮揚，願究吾武。
皇帝曰吁，念彼黎庶。
匪鯨匪鯢，復爲王土。
皇雅十首·其一四
作者：尹洙
朝代：宋

帝怀永图，治古是宪。四方守臣，惟屏惟翰。在昔艰难，弗惠训典。跨都连城，高牙以建。有土有民，肆乃征缮。以息以容，终焉叛涣。凡今帅臣，狃厥闻见。匪革乱原，曷清多难。
皇雅十首·其一四
作者：尹洙
朝代：宋

帝懷永圖，治古是憲。
四方守臣，惟屏惟翰。
在昔艱難，弗惠訓典。
跨都連城，高牙以建。
有土有民，肆乃征繕。
以息以容，終焉叛渙。
凡今帥臣，狃厥聞見。
匪革亂原，曷清多難。
皇雅十首·其七
作者：尹洙
朝代：宋

蜀都既平，将臣失律。
此众悍骄，彼民危栗。
当涂叫呶，合万为一。
匪怀则威，帝心是恤。
皇雅十首·其七
作者：尹洙
朝代：宋

蜀都既平，將臣失律。
此衆悍驕，彼民危慄。
當塗叫呶，合萬爲一。
匪懷則威，帝心是恤。
皇雅十首·其三
作者：尹洙
朝代：宋

淮潞弗虔，卒汙叛迹。
戎輅戒嚴，皇威有赫。
彼寇詿民，吾勇其百。
殄厥渠魁，貸其反側。
皇雅十首·其三
作者：尹洙
朝代：宋

淮潞弗虔，卒污叛迹。
戎辂戒严，皇威有赫。
彼寇诖民，吾勇其百。
殄厥渠魁，贷其反侧。
皇雅十首·其三〇
作者：尹洙
朝代：宋

皇德在仁，寖而成風。
公侯卿士，靡不率從。
麛卵萌生，咸保厥終。
不鄙不夭，樂哉融融。
皇雅十首·其三〇
作者：尹洙
朝代：宋

皇德在仁，寖而成风。
公侯卿士，靡不率从。
麛卵萌生，咸保厥终。
不鄙不夭，乐哉融融。
皇雅十首·其三一
作者：尹洙
朝代：宋
体裁：古风

噫！太平无象兮世乌得而知，维盛德可迹兮其封祀之仪。东岱宗兮西汾脽，礼上帝兮宾地祇。皇有征兮吾民以嬉，皇有祈兮吾民是私。天敷佑兮俾皇之釐，永世亿宁兮无疆之基。
皇雅十首·其九
作者：尹洙
朝代：宋

帝曰孟侯，受封于楚。
淑旂琱戈，備物異數。
俾爾族姻，及乃文武。
服在王庭，靡不有序。
皇雅十首·其九
作者：尹洙
朝代：宋

帝曰孟侯，受封于楚。
淑旗琱戈，备物异数。
俾尔族姻，及乃文武。
服在王庭，靡不有序。
皇雅十首·其二
作者：尹洙
朝代：宋

自昔外禅，曰经曰营。
令以挟制，政以阴倾。
帝初治兵，志勤于征。
奄受神器，匪谋而成。
皇雅十首·其二
作者：尹洙
朝代：宋

自昔外禪，曰經曰營。
令以挾制，政以陰傾。
帝初治兵，志勤于征。
奄受神器，匪謀而成。
皇雅十首·其二〇
作者：尹洙
朝代：宋

帝咨庶工，畴其辅予。俊乂以登，厥劳乃图。匪忘旧勋，非贤勿俞。巍巍衮台，盛德以居。
皇雅十首·其二〇
作者：尹洙
朝代：宋

帝咨庶工，疇其輔予。
俊乂以登，厥勞乃圖。
匪忘舊勳，非賢勿俞。
巍巍衮台，盛德以居。
皇雅十首·其二一
作者：尹洙
朝代：宋

任賢伊何，昌言是庸。
勉告爾猷，罔恤迺躬。
豈無狷辭，怫于予衷。
予不爾疵，爾無面從。
皇雅十首·其二一
作者：尹洙
朝代：宋

任贤伊何，昌言是庸。
勉告尔猷，罔恤乃躬。
岂无狷辞，怫于予衷。
予不尔疵，尔无面从。
皇雅十首·其二七
作者：尹洙
朝代：宋

于穆圣考，德无与偕。
匪勤于兵，北人遂来。
逮是三纪，远俗以怀。
生民休息，呜呼仁哉。
皇雅十首·其二七
作者：尹洙
朝代：宋

於穆聖考，德無與偕。
匪勤于兵，北人遂來。
逮是三紀，遠俗以懷。
生民休息，嗚呼仁哉。
皇雅十首·其二三
作者：尹洙
朝代：宋

帝制万邦，罔有弗宾。蛮夷戎狄，羁而勿臣。威格三方，稽颡献珍。单于革心，愿交使人。
皇雅十首·其二三
作者：尹洙
朝代：宋

帝制萬邦，罔有弗賓。
蠻夷戎狄，羈而勿臣。
威格三方，稽顙獻珍。
單于革心，願交使人。
皇雅十首·其二九
作者：尹洙
朝代：宋

前世理官，倚法以刻。
匪彼为仇，盖曰任职。
今之蔽狱，务正其辟。
鉴于前人，繄我仁德。
皇雅十首·其二九
作者：尹洙
朝代：宋

前世理官，倚法以刻。
匪彼爲仇，蓋曰任職。
今之蔽獄，務正其辟。
鑒于前人，繄我仁德。
皇雅十首·其二二
作者：尹洙
朝代：宋

始时从官，戎容扬扬。
今帝左右，儒冠煌煌。
朝廷以尊，文物典章。
得人之盛，奕世重光。
皇雅十首·其二二
作者：尹洙
朝代：宋

始時從官，戎容揚揚。
今帝左右，儒冠煌煌。
朝廷以尊，文物典章。
得人之盛，奕世重光。
皇雅十首·其二五
作者：尹洙
朝代：宋

皇曰有众，予实念兹。
战无必胜，矧其归师。
借曰大获，畴能尽之。
益俾余丑，毒吾朔陲。
乃愈其盟，北州以绥。
皇雅十首·其二五
作者：尹洙
朝代：宋

皇曰有衆，予實念茲。
戰無必勝，矧其歸師。
借曰大獲，疇能盡之。
益俾餘醜，毒吾朔陲。
乃愈其盟，北州以綏。
皇雅十首·其二八
作者：尹洙
朝代：宋

皇底其治，欽哉惟刑。
在疑而宥，罔察爲明。
愛怒弗肆，孰爲重輕。
毋一弗辜，惟典之平。
皇雅十首·其二八
作者：尹洙
朝代：宋

皇底其治，钦哉惟刑。在疑而宥，罔察为明。爱怒弗肆，孰为重轻。毋一弗辜，惟典之平。
皇雅十首·其二六
作者：尹洙
朝代：宋

在汉世宗，抗威北戎。
暴农算商，经用弗充。
中土震骚，汉南始空。
降及后世，犹称厥功。
皇雅十首·其二六
作者：尹洙
朝代：宋

在漢世宗，抗威北戎。
暴農算商，經用弗充。
中土震騷，漢南始空。
降及後世，猶稱厥功。
皇雅十首·其二四
作者：尹洙
朝代：宋

帝謀公卿，列侯庶校。
咸曰彼心，暴戾陰狡。
既擾我疆，復利吾寶。
無若勵兵，襲其還道。
皇雅十首·其二四
作者：尹洙
朝代：宋

帝谋公卿，列侯庶校。
咸曰彼心，暴戾阴狡。
既扰我疆，復利吾宝。
无若励兵，袭其还道。
皇雅十首·其五
作者：尹洙
朝代：宋

主用西师，岷梁弗宾。匪曰负固，实交晋人。予训予誓，合我将臣。正厥有罪，无庸伤民。
皇雅十首·其五
作者：尹洙
朝代：宋

主用西師，岷梁弗賓。
匪曰負固，實交晉人。
予訓予誓，合我將臣。
正厥有罪，無庸傷民。
皇雅十首·其八
作者：尹洙
朝代：宋

帝曰将臣，予嘉乃庸。
废命毒民，尔弗有终。
邦典用疑，惟罪惟功。
靡殛而削，协于厥中。
皇雅十首·其八
作者：尹洙
朝代：宋

帝曰將臣，予嘉乃庸。
廢命毒民，爾弗有終。
邦典用疑，惟罪惟功。
靡殛而削，協于厥中。
皇雅十首·其六
作者：尹洙
朝代：宋

矫矫虎士，载摧其壁。
于嗟孟侯，亦果其策。
迎师而降，靡抗锋镝。
岂独身谋，完是宗国。
皇雅十首·其六
作者：尹洙
朝代：宋

矯矯虎士，載摧其壁。
于嗟孟侯，亦果其策。
迎師而降，靡抗鋒鏑。
豈獨身謀，完是宗國。
皇雅十首·其四
作者：尹洙
朝代：宋

帝朝法宫，左右宗公。
忮夫悍士，以雍以容。
尔居尔室，尔工尔农。
既息既养，惟天子功。
皇雅十首·其四
作者：尹洙
朝代：宋

帝朝法宮，左右宗公。
忮夫悍士，以雍以容。
爾居爾室，爾工爾農。
既息既養，惟天子功。
皇雅十首·天监
作者：尹洙
朝代：宋

天监下民，乱靡有定。甚武且仁，祚厥真圣。仁实怀徕，武以执竞。匪虔匪刘，拯我大命。自昔外禅，曰经曰营。令以挟制，政以阴倾。帝初治兵，志勤于征。奄受神器，匪谋而成。淮潞弗虔，卒污叛迹。戎辂戒严，皇威有赫。彼寇诖民，吾勇其百。殄厥渠魁，贷其反侧。帝朝法宫，左右宗公。忮夫悍士，以雍以容。尔居尔室，尔工尔农。既息既养，惟天子功。主用西师，岷梁弗宾。匪曰负固，实交晋人。予训予誓，合我将臣。正厥有罪，无庸伤民。矫矫虎士，载摧其壁。于嗟孟侯，亦果其策。迎师而降，靡抗锋镝。岂独身谋，完是宗国。蜀都既平，将臣失律。此众悍骄，彼民危慄。当涂叫呶，合万为一。匪怀则威，帝心是恤。帝曰将臣，予嘉乃庸。废命毒民，尔弗有终。邦典用疑，惟罪惟功。靡殛而削，协于厥中。帝曰孟侯，受封于楚。淑旂雕戈，备物异数。俾尔族姻，及乃文武。服在王庭，靡不有序。蜀民呼歌，天子威灵。保我者封，暴我者刑。匪功是私，匪弱是陵。天子惠民，畴敢不承。冀州之疆，粤惟大卤。俗忮而专，地扼而固。协比幽都，荡摇边圉。三垂既夷，凶威弗沮。帝御六师，百万貔虎。剪其附庸，至于城下。锋镝始交，梯冲如舞。蠢尔孱王，请附降虏。我士奋扬，愿究吾武。皇帝曰吁，念彼黎庶。匪鲸匪鲵，复为王土。晋郊既平，九区以宁。陈功太庙，告假威灵。在昔武王，于商观兵。维我艺祖，亦勤于征。匪贷晋罪，俟厥贯盈。圣作圣继，巍巍相承。皇矣二后，功莫与京。帝籍于郊，典仪具陈。务农以训，供祀以勤。祀在于诚，匪勤于人。训农以实，匪训以文。帝谨二物，乃躬乃亲。公侯卿士，暨厥庶民。千甸有制，饬哉惟寅。帝赉高年，式宴且喜。种种黄发，族立而议。我生艰难，暴乱以继。耳狃金鼓，目狎戎器。皇其我图，亲讲农事。有子有孙，力田孝悌。鼓舞至仁，薰焉如醉。帝咨庶工，畴其辅予。俊乂以登，厥劳乃图。匪忘旧勋，非贤勿俞。巍巍衮台，盛德以居。任贤伊何，昌言是庸。勉告尔猷，罔恤乃躬。岂无狷辞，怫于予衷。予不尔疵，尔无面从。始时从官，戎容扬扬。今帝左右，儒冠煌煌。朝廷以尊，文物典章。得人之盛，奕世重光。帝制万邦，罔有弗宾。蛮夷戎狄，羁而勿臣。威格三方，稽颡献珍。单于革心，愿交使人。帝谋公卿，列侯庶校。咸曰彼心，暴戾阴狡。既扰我疆，复利吾宝。无若励兵，袭其还道。皇曰有众，予实念兹。战无必胜，矧其归师。借曰大获，畴能尽之。益俾馀丑，毒吾朔陲。乃愈其盟，北州以绥。在汉世宗，抗威北戎。暴农算商，经用弗充。中土震骚，汉南始空。降及后世，犹称厥功。于穆圣考，德无与偕。匪勤于兵，北人遂来。逮是三纪，远俗以怀。生民休息，呜呼仁哉。皇底其治，钦哉惟刑。在疑而宥，罔察为明。爱怒弗肆，孰为重轻。毋一弗辜，惟典之平。前世理官，倚法以刻。匪彼为仇，盖曰任职。今之蔽狱，务正其辟。鉴于前人，繄我仁德。皇德在仁，寖而成风。公侯卿士，靡不率从。麛卵萌生，咸保厥终。不鄙不夭，乐哉融融。
舟次壽州寄濠州江鈞少卿
作者：尹洙
朝代：宋

雨漲灘頭沙已空，一帆西上快清風。
誰知去郡遲遲意，猶逐淮波日夜東。
舟次寿州寄濠州江钧少卿
作者：尹洙
朝代：宋
体裁：七言绝句

雨涨滩头沙已空，一帆西上快清风。谁知去郡迟迟意，犹逐淮波日夜东。
贈三鄉浮圖智聰一首
作者：尹洙
朝代：宋

伊昔相逢日，于今二十年。
師隨安樂住，我豈利名牽。
自笑真徒爾，何如養浩然。
西門女几路，未得賦歸田。
赠三乡浮图智聪一首
作者：尹洙
朝代：宋
体裁：五言律诗

伊昔相逢日，于今二十年。师随安乐住，我岂利名牵。自笑真徒尔，何如养浩然。西门女几路，未得赋归田。
过兴平哭耿傅谏议丧呈经略韩密学
作者：尹洙
朝代：宋
体裁：七言律诗

去年使旆西征日，一见称君胆气豪。始信推心待国士，能令视死如鸿毛。从来投笔轻文吏，自此横尸贵尔曹。槐里今朝逢輤旐，依然旧馆一长号。
過興平哭耿傅諫議喪呈經略韓密學
作者：尹洙
朝代：宋

去年使旆西征日，一見稱君膽氣豪。
始信推心待國士，能令視死如鴻毛。
從來投筆輕文吏，自此橫尸貴爾曹。
槐里今朝逢輤旐，依然舊館一長號。
随州闻刘易入终南山
作者：尹洙
朝代：宋

神骥渴死追无踪，离娄眩目迷虚空。九衢懽游尚故处，一日忽在终南峰。附势趋权徒扰扰，生歌死哭何匆匆。人间万事既能了，莫教声誉过关东。
随州闻刘易入终南山
作者：尹洙
朝代：宋

神骥渴死追无踪，离娄眩目迷虚空。九衢欢游尚故处，一日忽在终南峰。附势趋权徒扰扰，生歌死哭何匆匆。人间万事既能了，莫教声誉过关东。
隨州聞劉易入終南山
作者：尹洙
朝代：宋

神驥渴死追無蹤，離婁眩目迷虛空。
九衢懽游尚故處，一日忽在終南峰。
附勢趨權徒擾擾，生歌死哭何匆匆。
人間萬事既能了，莫教聲譽過關東。
一萼红·和玉霄感旧
作者：尹济翁
朝代：宋
体裁：词

玉搔头。是何人敲折，应为节秦讴。棐几朱弦，剪灯雪藕，几回数尽更筹。草草又、一番春梦，梦觉了、风雨楚江秋。却恨闲身，不如鸿雁，飞过妆楼。又是水枯山瘦，叹回肠难贮，万斛新愁。懒复能歌，那堪对酒，物华冉冉都休。江上柳、千丝万缕，恼乱人、更忍凝眸。犹怕月来弄影，莫上帘钩。
一萼红·玉搔头
作者：尹济翁
朝代：宋
体裁：词

玉搔头。是何人敲折，应为节秦讴。棐几朱弦，剪灯雪藕，几回数尽更筹。草草又、一番春梦，梦觉了、风雨楚江秋。却恨闲身，不如鸿雁，飞过妆楼。又是山枯水瘦，叹回肠难贮，万斛新愁。懒复能歌，那堪对酒，物华冉冉都休。江上柳、千丝万缕，恼乱人、更忍凝眸。犹怕月来弄影，莫上帘钩。
一萼红（和玉霄感旧）
作者：尹济翁
朝代：宋

玉搔头。是何人敲折，应为节秦讴。棐几朱弦，剪灯雪藕，几回数尽更筹。草草又、一番春梦，梦觉了、风雨楚江秋。却恨闲身，不如鸿雁，飞过妆楼。
又是山枯水瘦，叹回肠难贮，万斛新愁。懒复能歌，那堪对酒，物华冉冉都休。江上柳、千丝万缕、恼乱人、更忍凝眸。犹怕月来弄影，莫上帘钩。
声声慢·禁酿
作者：尹济翁
朝代：宋
体裁：词

雕鞍芳径，翠管长亭，春酲不负年华。几丈闲愁，寄风吹落天涯。深深小帘朱户，是何人、重整香车。愁未醒，记竹西歌吹，柳下人家。眉锁何曾舒展，看行人都是，醉眼横斜。寄语高阳，从今休唤流霞。残春又能几许，但相从、评水观茶。清梦远，怕东风、犹在杏花。
声声慢（禁酿）
作者：尹济翁
朝代：宋
体裁：词

雕鞍芳径，翠管长亭，春酲不负妍华。几丈闲愁，寄风吹落天涯。深深小帘朱户，是何人、重整香车。愁未醒，记竹西歌吹，柳下人家。眉锁何曾舒展，看行人都是，醉眼横斜。寄语高阳，从今休唤流霞。残春又能几许，但相从、评水观茶。清梦远，怕东风、犹在杏花。
木兰花慢
作者：尹济翁
朝代：宋
体裁：词

渺渺怀芳意，苦对景、可怜生。
记燕外莺边，柳深竹嫩，度密穿青。
如今淡烟细雨，正午窗半梦酒初醒。
乐事怎堪重省，起来一饷愁萦。
悠然又把酒壶倾。
摆不动离情。
想闲却春游，绿阴深院，芳草长亭。
乾愁有谁解得，傍晚来，风起碎池萍。
坐待晴云四卷，依然月上疏櫺。
木兰花慢·寄朱子西
作者：尹济翁
朝代：宋
体裁：词

渺渺怀芳意，苦对景、可怜生。记燕外莺边，柳深竹嫩，度密穿青。如今淡烟细雨，正午窗半梦酒初醒。乐事怎堪重省，起来一晌愁萦。悠然又把酒壶倾。摆不动离情。想闲却春游，绿阴深院，芳草长亭。乾愁有谁解得，傍晚来，风起碎池萍。坐待晴云四卷，依然月上疏棂。
木兰花慢·渺渺怀芳意
作者：尹济翁
朝代：宋

渺渺怀芳意，苦对景、可怜生。
记燕外莺边，柳深竹嫩，度密穿青。
如今淡烟细雨，正午窗半梦酒初醒。
乐事怎堪重省，起来一饷愁萦。
悠然又把酒壶倾。
摆不动离情。
想闲却春游，绿阴深院，芳草长亭。
干愁有谁解得，傍晚来，风起碎池萍。
坐待晴云四卷，依然月上疏櫺。
木兰花慢（寄朱子西）
作者：尹济翁
朝代：宋

渺渺怀芳意，苦对景、可怜生。记燕外莺边，柳深竹嫩，度密穿青。如今淡烟细雨，正午窗半梦酒初醒。乐事怎堪重省，起来一饷愁萦。悠然又把酒壶倾。摆不动离情。想闲却春游，绿阴深院，芳草长亭。乾愁有谁解得，傍晚来，风起碎池萍。坐待晴云四卷，依然月上疏棂。
玉蝴蝶·和刘清安
作者：尹济翁
朝代：宋
体裁：词

几许暮春清思，未知芍药，先拟荼蘼。老却东风，春去不与人期。似情多、何曾荀倩，便梦断、不为崔徽。且衔杯。暖风袭袭，淡日晖晖。怎知。怀芳心在，树花露泣，叶竹烟啼。满目青红，新愁成阵恨成围。画帘空、龙媒独倚，午阴静、燕子双飞。任春归。寻人柳下，梦句堂西。
玉蝴蝶（和刘清安）
作者：尹济翁
朝代：宋

几许暮春清思，未知芍药，先拟荼蘼。老却东风，春去不与人期。似情多、何曾荀倩，便梦断、不为崔徽。且衔杯。暖风袭袭，淡日晖晖。
怎知，怀芳心在，树花露泣，叶竹烟啼。满目清红，新悉成阵恨成围。画帘空、龙媒独倚，午阴静、燕子双飞。任春归。寻人柳下，梦句堂西。
风入松
作者：尹济翁
朝代：宋
体裁：词

曾闻几度说京华。
愁压帽檐斜。
朝衣熨贴天香在，如今但、弹指兰闍。
不是柴桑心远，等闲过了元嘉。
长生休说枣如瓜。
壶日自无涯。
河倾南纪明奎璧，长教见、寿气成霞。
但得重携溪上，年年人共梅花。
风入松·曾闻几度说京华
作者：尹济翁
朝代：宋

曾闻几度说京华。
愁压帽檐斜。
朝衣熨贴天香在，如今但、弹指兰阇。
不是柴桑心远，等闲过了元嘉。
长生休说枣如瓜。
壶日自无涯。
河倾南纪明奎璧，长教见、寿气成霞。
但得重携溪上，年年人共梅花。
风入松·癸巳寿须溪
作者：尹济翁
朝代：宋
体裁：词

曾闻几度说京华。愁压帽檐斜。朝衣熨贴天香在，如今但、弹指兰阇。不是柴桑心远，等闲过了元嘉。长生休说枣如瓜。壶日自无涯。河倾南纪明奎壁，长教见、寿气成霞。但得重携溪上，年年人共梅花。
风入松（癸已寿须溪）
作者：尹济翁
朝代：宋

曾闻几度说京华。愁压帽檐斜。朝衣熨贴天香在，如今但、弹指兰阇。不是柴桑心远，等闲过了元嘉。
长生休说枣如瓜。壶日自无涯。河倾南纪明奎璧，长教见、寿珪成霞。但得重携溪上，年年人共梅花。
玉蝴蝶
作者：尹濟翁
朝代：宋

幾許暮春清思，未知芍藥，先擬荼蘼。老卻東風，春去不與人期。似情多、何曾荀倩，便夢斷、不為崔徽。且銜杯。暖風襲襲，淡日暉暉。怎知。懷芳心在，樹花露泣，葉竹煙啼。滿目青紅，新愁成陣恨成圍。畫簾空、龍媒獨倚，午陰靜、燕子雙飛。任春歸。尋人柳下，夢句堂西。
風入松
作者：尹濟翁
朝代：宋

曾聞幾度說京華。愁壓帽簷斜。朝衣熨貼天香在，如今但、彈指蘭闍。不是柴桑心遠，等閒過了元嘉。長生休說棗如瓜。壺日自無涯。河傾南紀明奎璧，長教見、壽氣成霞。但得重攜溪上，年年人共梅花。
唐多令·苕溪有牧之之感
作者：尹焕
朝代：宋
体裁：词

苹末转清商。溪声供夕凉。缓传杯、催唤红妆。慢绾乌云新浴罢，裙拂地、水沈香。歌短旧情长。重来惊鬓霜。怅绿阴、青子成双。说著前欢佯不睬，扬莲子、打鸳鸯。
唐多令·苕溪有牧之之感
作者：尹焕
朝代：宋
体裁：词

苹末转清商。溪声供夕凉。缓传杯、催唤红妆。慢绾乌云新浴罢，裙拂地、水沉香。
歌短旧情长。重来惊鬓霜。怅绿阴、青子成双。说着前欢佯不睬，扬莲子、打鸳鸯。
唐多令·苹末转清商
作者：尹焕
朝代：宋

苹末转清商。
溪声供夕凉。
缓传杯、催唤红妆。
慢绾乌云新浴罢，裙拂地、水沈香。
歌短旧情长。
重来惊鬓霜。
怅绿阴、青子成双。
说着前欢佯不睬，扬莲子、打鸳鸯。
唐多令（苕溪有牧之之感）
作者：尹焕
朝代：宋

苹末转清商。溪声供夕凉。缓传杯、催唤红妆。慢绾乌云新浴罢，裙拂地、水沈香。
歌短旧情长。重来惊鬓霜。怅绿阴、青子成双。说著前欢佯不采，飏莲子、打鸳鸯。
眼儿媚·柳
作者：尹焕
朝代：宋
体裁：词

垂杨袅袅蘸清漪。明绿染春丝。市桥系马，旗亭沽酒，无限相思。云梳雨洗风前舞，一好百般宜。不知为甚，落花时节，都是颦眉。
眼儿媚（柳）
作者：尹焕
朝代：宋

垂杨袅袅蘸清漪。明绿染春丝。市桥紧马，旗亭沽酒，无限相思。
云梳雨洗风前舞，一好百般宜。不知为甚，落花时节，都是颦眉。
霓裳中序第一·茉莉咏
作者：尹焕
朝代：宋
体裁：词

青颦粲素靥。海国仙人偏耐热。餐尽风香露屑。便万里凌空，肯凭莲叶。盈盈步月。悄似怜、轻去瑶阙。人何在，忆渠痴小，点点爱轻撅。愁绝。旧游轻别。忍重看、锁香金箧。凄凉清夜簟席。杳杳诗魂，真化风蝶。冷香清到骨。梦十里、梅花霁雪。归来也，恹恹心事，自共素娥说。
霓裳中序第一·青颦粲素靥
作者：尹焕
朝代：宋
体裁：词

青颦粲素靥。海国仙人偏耐热。餐尽香风露屑。便万里凌空，肯凭莲叶。盈盈步月。悄似怜、轻去瑶阙。人何在，忆渠痴小，点点爱轻撅。愁绝。旧游轻别。忍重看、锁香金箧。凄凉清夜簟席。杳杳诗魂，真化风蝶。冷香清到骨。梦十里、梅花霁雪。归来也，恹恹心事，自共素娥说。
亡姑墓铭诗
作者：尹焞
朝代：宋
体裁：古风

嗟夫人之生兮，一气凝乎混茫。变而之死兮，去不知其何乡。唯懿德之在人兮，愈久而不忘。归安此室兮，其千万年无坏伤。
自秦入蜀道中絕句三首·其一
作者：尹焞
朝代：宋

綠陰深處竹籬遮，也有紅花映白花。
卻憶故鄉卿相第，不及張三李四家。
自秦入蜀道中絕句三首·其三
作者：尹焞
朝代：宋

南枝北枝春事休，啼鶯乳燕也含愁。
朝來回首頻惆悵，身過秦川最盡頭。
自秦入蜀道中絕句三首·其二
作者：尹焞
朝代：宋

曉來雨過槐陰潤，午霽風搖麥浪寒。
自愧此身徒擾擾，未知何處可偷安。
自秦入蜀道中绝句三首
作者：尹焞
朝代：宋

绿阴深处竹篱遮，也有红花映白花。却忆故乡卿相第，不及张三李四家。晓来雨过槐阴润，午霁风摇麦浪寒。自愧此身徒扰扰，未知何处可偷安。南枝北枝春事休，啼莺乳燕也含愁。朝来回首频惆怅，身过秦川最尽头。
自秦入蜀道中绝句三首·其一
作者：尹焞
朝代：宋
体裁：七言绝句

绿阴深处竹篱遮，也有红花映白花。却忆故乡卿相第，不及张三李四家。
自秦入蜀道中绝句三首·其三
作者：尹焞
朝代：宋
体裁：七言绝句

南枝北枝春事休，啼莺乳燕也含愁。朝来回首频惆怅，身过秦川最尽头。
自秦入蜀道中绝句三首·其二
作者：尹焞
朝代：宋
体裁：七言绝句

晓来雨过槐阴润，午霁风摇麦浪寒。自愧此身徒扰扰，未知何处可偷安。
过种明逸故居题绝句
作者：尹焞
朝代：宋

少年亡意学经纶，老矣空余此一身。
面似髑髅头似雪，却来岩谷继前尘。
过种明逸故居题绝句
作者：尹焞
朝代：宋

少年亡意学经纶，老矣空馀此一身。面似髑髅头似雪，却来岩谷继前尘。
過種明逸故居題絕句
作者：尹焞
朝代：宋

少年亡意學經綸，老矣空餘此一身。
面似髑髏頭似雪，卻來巖谷繼前塵。
避賊至商山絕句
作者：尹焞
朝代：宋

西來幾被雪霜埋，鴻雁嗷嗷莫強猜。
今朝始踏商山路，高視浮雲任去來。
避贼至商山绝句
作者：尹焞
朝代：宋
体裁：七言绝句

西来几被雪霜埋，鸿雁嗷嗷莫强猜。今朝始踏商山路，高视浮云任去来。
唐多令
作者：尹煥
朝代：宋

蘋末轉清商。溪聲供夕涼。緩傳杯、催喚紅妝。慢綰烏雲新浴罷，裙拂地、水沈香。歌短舊情長。重來驚鬢霜。悵綠陰、青子成雙。說著前歡佯不睬，揚蓮子、打鴛鴦。
霓裳中序第一
作者：尹煥
朝代：宋

青顰粲素靨。海國仙人偏耐熱。餐盡香風露屑。便萬里凌空，肯憑蓮葉。盈盈步月。悄似憐、輕去瑤闕。人何在，憶渠痴小，點點愛輕撅。愁絕。舊遊輕別。忍重看、鎖香金篋。淒涼清夜簟席。杳杳詩魂，真化風蝶。冷香清到骨。夢十里、梅花霽雪。歸來也，懨懨心事，自共素娥說。
問寢龍樓曉
作者：尹直卿
朝代：宋

父母人皆有，儀刑自冕旒。
問安趨燕寢，拂曉過龍樓。
鶴駕嚴晨衛，鷄人徹夜籌。
慈闈天語接，飛棟月華收。
萬姓齊呼舞，三宮款獻酬。
小儒憂國切，幾白九分頭。
壽俞尚書七十九
作者：尹直卿
朝代：宋

后皇深助順，命世燁生賢。
臨汝葱佳氣，羅浮降散仙。
春蘭早無對，秋竹晚彌堅。
穩擊三千水，高騰尺五天。
清癯迂叟侶，溫厚醉翁然。
獻納星辰上，司存雨露邊。
常情難勇退，定力竟孤騫。
此夕尋常夕，明年八十年。
金猴轉空柄，璿象燦丁躔。
中令汾陽考，平章潞國權。
龍鍾笑裴度，矍鑠過文淵。
陰陽無盡藏，真源不老仙。
壽姪
作者：尹直卿
朝代：宋

浙水春風第一家，只言當日長蘭芽。
誰知李白三山侶，來看姚黄二月花。
金甕荼䕷香作酒，玉甌松子肉爲茶。
滿板松竹并奇物，壽似蟾宮之桂華。
壽曾撙齋七十八
作者：尹直卿
朝代：宋

先生雖老正康强，紫綬金魚兩鬢霜。
椿幹豈因更節健，松江自飲菊潭香。
方過一百官省歲，尚有八千年壽長。
徼福定從句漏令，丹砂問了却分嘗。
寿侄
作者：尹直卿
朝代：宋

浙水春风第一家，只言当日长兰芽。
谁知李白三山侣，来看姚黄二月花。
金瓮荼䕷香作酒，玉瓯松子肉为茶。
满板松竹并奇物，寿似蟾宫之桂华。
寿侄
作者：尹直卿
朝代：宋

浙水春风第一家，只言当日长兰芽。谁知李白三山侣，来看姚黄二月花。金瓮荼蘼香作酒，玉瓯松子肉为茶。满板松竹并奇物，寿似蟾宫之桂华。
寿俞尚书七十九
作者：尹直卿
朝代：宋

后皇深助顺，命世烨生贤。
临汝葱佳气，罗浮降散仙。
春兰早无对，秋竹晚弥坚。
稳击三千水，高腾尺五天。
清癯迂叟侣，温厚醉翁然。
献纳星辰上，司存雨露边。
常情难勇退，定力竟孤骞。
此夕寻常夕，明年八十年。
金猴转空柄，璇象灿丁躔。
中令汾阳考，平章潞国权。
龙钟笑裴度，矍铄过文渊。
阴阳无尽藏，真源不老仙。
寿俞尚书七十九
作者：尹直卿
朝代：宋

后皇深助顺，命世烨生贤。临汝葱佳气，罗浮降散仙。春兰早无对，秋竹晚弥坚。稳击三千水，高腾尺五天。清癯迂叟侣，温厚醉翁然。献纳星辰上，司存雨露边。常情难勇退，定力竟孤骞。此夕寻常夕，明年八十年。金猴转空柄，璿象灿丁躔。中令汾阳考，平章潞国权。龙钟笑裴度，矍铄过文渊。阴阳无尽藏，真源不老仙。
寿曾撙斋七十八
作者：尹直卿
朝代：宋
体裁：七言律诗

先生虽老正康强，紫绶金鱼两鬓霜。椿干岂因更节健，松江自饮菊潭香。方过一百官省岁，尚有八千年寿长。徼福定从句漏令，丹砂问了却分尝。
賀周益公歸休
作者：尹直卿
朝代：宋

六一先生薄吉州，歸田去作潁昌游。
我公不向螺江住，羞殺青原白鷺洲。
賀曾幼張中漕舉
作者：尹直卿
朝代：宋

官樣文章曾靖州，計臺一鶚再橫秋。
雖爲竹使年殊少，要續荷囊意未休。
丹陛行尋螭陛舊，清香仍裛桂香浮。
二千石掃三千字，千載江西作話頭。
贺周益公归休
作者：尹直卿
朝代：宋
体裁：七言绝句

六一先生薄吉州，归田去作颍昌游。我公不向螺江住，羞杀青原白鹭洲。
贺曾幼张中漕举
作者：尹直卿
朝代：宋
体裁：七言律诗

官样文章曾靖州，计台一鹗再横秋。虽为竹使年殊少，要续荷囊意未休。丹陛行寻螭陛旧，清香仍裛桂香浮。二千石扫三千字，千载江西作话头。
送錢文季赴班
作者：尹直卿
朝代：宋

鰲頭那久幕蓮間，國子先生促趁班。
元自胸中有奇觀，須教集裏富江山。
三年再見雖成別，正月諸生亦入關。
爲賦江空歲年晚，功名惟恐鬢毛斑。
送钱文季赴班
作者：尹直卿
朝代：宋

鰲头那久幕莲间，国子先生促趁班。
元自胸中有奇观，须教集裏富江山。
三年再见虽成别，正月诸生亦入关。
为赋江空岁年晚，功名惟恐鬓毛斑。
送钱文季赴班
作者：尹直卿
朝代：宋

鳌头那久幕莲间，国子先生促趁班。元自胸中有奇观，须教集里富江山。三年再见虽成别，正月诸生亦入关。为赋江空岁年晚，功名惟恐鬓毛斑。
问寝龙楼晓
作者：尹直卿
朝代：宋

父母人皆有，仪刑自冕旒。
问安趋燕寝，拂晓过龙楼。
鹤驾严晨卫，鷄人彻夜筹。
慈闱天语接，飞栋月华收。
万姓齐呼舞，三宫款献酬。
小儒忧国切，几白九分头。
问寝龙楼晓
作者：尹直卿
朝代：宋

父母人皆有，仪刑自冕旒。问安趋燕寝，拂晓过龙楼。鹤驾严晨卫，鸡人彻夜筹。慈闱天语接，飞栋月华收。万姓齐呼舞，三宫款献酬。小儒忧国切，几白九分头。
澹山岩
作者：尹瞻
朝代：宋
体裁：古风

岌嶪元化精，崭岩大块坼。骇若盘古时，呀然巨灵擘。状怪呕风雷，势邈吞山泽。寒暑中外分，居僧甘窟宅。
澹山巖
作者：尹瞻
朝代：宋

岌嶪元化精，嶄巖大塊坼。
駭若盤古時，呀然巨靈擘。
狀怪嘔風雷，勢邈吞山澤。
寒暑中外分，居僧甘窟宅。
火星岩
作者：尹瞻
朝代：宋
体裁：七言律诗

郡古时和诤讼销，使君乘兴忽相招。画船载妓游岩寺，红旆摇风过野桥。就石开樽偎树脚，拨云策杖上山腰。鸣驺未许归城去，更望寒林隔□遥。
火星岩联句
作者：尹瞻
朝代：宋

千里熙醇政，灵岩嘉访寻。
登亭云拥坐，穿径笋成林。
乐逐天风远，尘随宿雾沉。
绮罗红作锦，冠盖绿交阴。
下顾关河小，寒知洞壑深。
松枯存旧节，花老见初心。
旌棨岚光润，樽罍野气侵。
自愧翁归拙，难攀子厚吟。
城楼传暮角，南陌骑骎骎。
火星巖
作者：尹瞻
朝代：宋

郡古時和諍訟銷，使君乘興忽相招。
畫船載妓游巖寺，紅旆摇風過野橋。
就石開樽偎樹脚，撥雲策杖上山腰。
鳴騶未許歸城去，更望寒林隔□遥。
火星巖聯句
作者：尹瞻
朝代：宋

千里熙醇政，靈巖嘉訪尋。
登亭雲擁坐，穿徑筍成林。
樂逐天風遠，塵隨宿霧沉。
綺羅紅作錦，冠蓋綠交陰。
下顧關河小，寒知洞壑深。
松枯存舊節，花老見初心。
旌棨嵐光潤，樽罍野氣侵。
自愧翁歸拙，難攀子厚吟。
城樓傳暮角，南陌騎駸駸。
句
作者：尹穑
朝代：宋

酬功不惜赏千布，送死惟堪缚一驴。景龙只是当时路，不见金钱打著人。徒然五侍从，不办一书生。本来饥饱非同鼎，安得浮沈自一舟。异日是非忧史谬，终身寒饿羡钱愚。草黄眠失犊，石白动知鸥。
句·其一
作者：尹穑
朝代：宋

酬功不惜赏千布，送死惟堪缚一馿。
句·其一
作者：尹穑
朝代：宋

酬功不惜赏千布，送死惟堪缚一驴。
句·其三
作者：尹穑
朝代：宋

徒然五侍从，不办一书生。
句·其二
作者：尹穑
朝代：宋

景龙只是当时路，不见金钱打着人。
句·其二
作者：尹穑
朝代：宋

景龙只是当时路，不见金钱打著人。
句·其五
作者：尹穑
朝代：宋

异日是非忧史谬，终身寒饿羡钱愚。
句·其六
作者：尹穑
朝代：宋

草黄眠失犊，石白动知鸥。
句·其四
作者：尹穑
朝代：宋

本来饥饱非同鼎，安得浮沈自一舟。
庸医行
作者：尹穑
朝代：宋
体裁：古风

南街医工门如市，争传和扁生后世。膏肓可为死可起，瓦屑蓬根尽珍剂。岁月转久术转疏，十医九死一活无。北市医工色潜动，大字书牌要惊众。偏收弃药与遗方，纵有神丹亦无用。实者为虚热为寒，几因颠倒能全安。君不见形神枵然卧一室，医方争功药无必。左手检方右顾金，两手虽殊皆剑戟。
句·其一
作者：尹穡
朝代：宋

酬功不惜賞千布，送死惟堪縛一馿。
句·其三
作者：尹穡
朝代：宋

徒然五侍從，不辦一書生。
句·其二
作者：尹穡
朝代：宋

景龍只是當時路，不見金錢打著人。
句·其五
作者：尹穡
朝代：宋

異日是非憂史謬，終身寒餓羨錢愚。
句·其六
作者：尹穡
朝代：宋

草黄眠失犢，石白動知鷗。
句·其四
作者：尹穡
朝代：宋

本來饑飽非同鼎，安得浮沈自一舟。
庸醫行
作者：尹穡
朝代：宋

南街醫工門如市，爭傳和扁生後世。
膏肓可爲死可起，瓦屑蓬根盡珍劑。
歲月轉久術轉疏，十醫九死一活無。
北市醫工色潛動，大字書牌要驚衆。
偏收棄藥與遺方，縱有神丹亦無用。
實者爲虛熱爲寒，幾因顛倒能全安。
君不見形神枵然卧一室，醫方爭功藥無必。
左手檢方右顧金，兩手雖殊皆劍戟。
玉樓春
作者：尹詞客
朝代：宋

浣花溪上風光主。燕集瀛洲開幕府。商巖本是作霖人，也使閒花沾雨露。誰憐氏族傳簪組。狂跡偶為風月誤。願教朱戶柳藏春，免作飄零堤上絮。
西江月
作者：尹詞客
朝代：宋

韓愈文章蓋世，謝安才貌風流。良辰開宴在西樓。敢勸一卮芳酒。記得南宮高第，弟兄都佔鰲頭。金爐玉殿瑞香浮。名在甲科第九。
玉楼春
作者：尹词客
朝代：宋

浣花溪上风光主。燕集瀛州开幕府。商岩本是作霖人，也使间花沾雨露。谁怜氏族传箸组。狂迹偶为风月误。愿教朱户柳藏春，免作飘零是堤上絮。
玉楼春·浣花溪上风光主
作者：尹词客
朝代：宋
体裁：词

浣花溪上风光主。燕集瀛洲开幕府。商岩本是作霖人，也使闲花沾雨露。谁怜氏族传簪组。狂迹偶为风月误。愿教朱户柳藏春，免作飘零堤上絮。
西江月·韩愈文章盖世
作者：尹词客
朝代：宋
体裁：词

韩愈文章盖世，谢安才貌风流。良辰开宴在西楼。敢劝一卮芳酒。记得南宫高第，弟兄都占鳌头。金炉玉殿瑞香浮。名在甲科第九。
呈大德禪師
作者：尹輔
朝代：宋

支遁行藏惠遠才，幾年嵩少避浮埃。
八行丹詔雲間落，一對紫衣天上來。
誦律夜窗寒月皎，閉門秋渚白蓮開。
名高自達帝王聽，就降殊恩不假媒。
呈大德禅师
作者：尹辅
朝代：宋
体裁：七言律诗

支遁行藏惠远才，几年嵩少避浮埃。八行丹诏云间落，一对紫衣天上来。诵律夜窗寒月皎，闭门秋渚白莲开。名高自达帝王听，就降殊恩不假媒。
題汪水雲詩卷
作者：尹閴
朝代：宋

平生寧用拙，方鑿不圓卿。
風月少知己，江山多故情。
北辰終夕仰，西雨幾時晴。
水與雲無定，君當保令名。
题汪水云诗卷
作者：尹阒
朝代：宋
体裁：五言律诗

平生宁用拙，方凿不圆卿。风月少知己，江山多故情。北辰终夕仰，西雨几时晴。水与云无定，君当保令名。
偈
作者：尼凈智
朝代：宋
体裁：偈颂

赵州舌头连天，老婆眉光覆地。分明勘破归来，无限平人瞌睡。
偈
作者：尼凈智
朝代：宋

趙州舌頭連天，老婆眉光覆地。
分明勘破歸來，無限平人瞌睡。
东湖
作者：尼妙云
朝代：宋

山环湖水水环山，短艇白鸥窗几间。
野外更将供给至，饱参着得十僧闲。
东湖
作者：尼妙云
朝代：宋

山环湖水水环山，短艇白鸥窗几间。野外更将供给至，饱参著得十僧闲。
東湖
作者：尼妙雲
朝代：宋

山環湖水水環山，短艇白鷗窗几間。
野外更將供給至，飽參著得十僧閑。
偈
作者：尼文照
朝代：宋
体裁：偈颂

灵源不动，妙体何依。历历孤明，是谁光彩。若道真如实际，大似好肉剜疮。更作祖意商量，正是迷头认影。
絕句
作者：尼正覺
朝代：宋

春朝湖上風兼雨，世事如花落又開。
退省閉門真樂處，閑雲終日去還來。
绝句
作者：尼正觉
朝代：宋
体裁：七言绝句

春朝湖上风兼雨，世事如花落又开。退省闭门真乐处，闲云终日去还来。
临寂偈
作者：尼法海
朝代：宋

霜天云结，山月冷涵辉。
夜接故乡信，晓行人不知。
临寂偈
作者：尼法海
朝代：宋
体裁：偈颂

霜天云雾结，山月冷涵辉。夜接故乡信，晓行人不知。
臨寂偈
作者：尼法海
朝代：宋

霜天雲霧結，山月冷涵輝。
夜接故鄉信，曉行人不知。
偈
作者：尼法灯
朝代：宋
体裁：偈颂

观音出，普贤入，文殊水上穿靴立。抬头鹞子过新罗，石火电光追不及。
偈
作者：尼法燈
朝代：宋

觀音出，普賢入，文殊水上穿靴立。
擡頭鷂子過新羅，石火電光追不及。
移居甬江有感
作者：屠季
朝代：宋

卜宅傍江隈，幽闲绝点埃。青山排闼入，碧水绕篱回。孤况依归鸟，愁怀对酒杯。百年堪一笑，未死已心灰。车马长云寂，逍遥意亦嘉。水田殊不恶，茅屋讵堪嗟。故土含情远，荒村入望赊。何由慰旅泊，耕殖毕生涯。
移居甬江有感·其一
作者：屠季
朝代：宋

卜宅傍江隈，幽閑絕點埃。
青山排闥入，碧水繞籬回。
孤况依歸鳥，愁懷對酒杯。
百年堪一笑，未死已心灰。
移居甬江有感·其一
作者：屠季
朝代：宋
体裁：五言律诗

卜宅傍江隈，幽闲绝点埃。青山排闼入，碧水绕篱回。孤况依归鸟，愁怀对酒杯。百年堪一笑，未死已心灰。
移居甬江有感·其二
作者：屠季
朝代：宋

車馬長云寂，逍遥意亦嘉。
水田殊不惡，茅屋詎堪嗟。
故土含情遠，荒村入望賒。
何由慰旅泊，耕殖畢生涯。
移居甬江有感·其二
作者：屠季
朝代：宋
体裁：五言律诗

车马长云寂，逍遥意亦嘉。水田殊不恶，茅屋讵堪嗟。故土含情远，荒村入望赊。何由慰旅泊，耕殖毕生涯。
句
作者：山野人
朝代：宋

鶑藏杨柳金歌舞，蝶宿梨花雪梦魂。
句
作者：山野人
朝代：宋

鶑藏楊柳金歌舞，蝶宿梨花雪夢魂。
春日田园杂兴
作者：山野人
朝代：宋
体裁：句

莺藏杨柳金歌舞，蝶宿梨花雪梦魂。
賀墅
作者：岑全
朝代：宋

荒村車馬驚鸞鶴，散騎茅堂見杜蘭。
冰玉自甘山水味，慢勞甲第賜長安。
贺墅
作者：岑全
朝代：宋
体裁：七言绝句

荒村车马惊鸾鹤，散骑茅堂见杜兰。冰玉自甘山水味，慢劳甲第赐长安。
听琴
作者：岑宗旦
朝代：宋
体裁：古风

琴中太古意，方外无为心。弹之道颇散，不弹理弥深。所以陶元亮，何须弦上音。
聽琴
作者：岑宗旦
朝代：宋

琴中太古意，方外無爲心。
彈之道頗散，不彈理彌深。
所以陶元亮，何須弦上音。
題韓幹馬
作者：岑津
朝代：宋

左輔周垣隠白沙，龍媒絕種進天家。
驕嘶玉勒憐豐草，渴飲冰泉带落花。
西狩還經千里棧，東巡會駕五雲車。
權奇滅沒猶驚電，漫許拳毛世特誇。
题韩干马
作者：岑津
朝代：宋

左辅周垣隐白沙，龙媒绝种进天家。
骄嘶玉勒怜丰草，渴饮冰泉带落花。
西狩还经千里栈，东巡会驾五云车。
权奇灭没犹惊电，漫许拳毛世特夸。
题韩干马
作者：岑津
朝代：宋

左辅周垣隐白沙，龙媒绝种进天家。骄嘶玉勒怜丰草，渴饮冰泉带落花。西狩还经千里栈，东巡会驾五云车。权奇灭没犹惊电，漫许拳毛世特誇。
题韩干马
作者：岑津
朝代：宋

左辅周垣隠白沙，龙媒绝种进天家。
骄嘶玉勒怜丰草，渴饮冰泉带落花。
西狩还经千里栈，东巡会驾五云车。
权奇灭没犹惊电，漫许拳毛世特夸。
三德院
作者：岑硕
朝代：宋
体裁：五言律诗

齐朝立兰若，曾废会昌初。佛法灭不得，僧徒还此居。无碑传古昔，有树老扶疏。门外涤尘水，寒光浸太虚。
句
作者：岑硕
朝代：宋

金屋暖犹积，玉关寒更深。伯噽肆谗吻，夫差失霸图。极目又芳草，捲帘非故山。
句·其一
作者：岑硕
朝代：宋

金屋暖犹积，玉关寒更深。
句·其三
作者：岑硕
朝代：宋

极目又芳草，捲帘非故山。
句·其二
作者：岑硕
朝代：宋

伯噽肆谗吻，夫差失霸图。
三德院
作者：岑碩
朝代：宋

齊朝立蘭若，曾廢會昌初。
佛法滅不得，僧徒還此居。
無碑傳古昔，有樹老扶疏。
門外滌塵水，寒光浸太虛。
句·其一
作者：岑碩
朝代：宋

金屋暖猶積，玉關寒更深。
句·其三
作者：岑碩
朝代：宋

極目又芳草，捲簾非故山。
句·其二
作者：岑碩
朝代：宋

伯噽肆讒吻，夫差失霸圖。
中岩
作者：岑象求
朝代：宋
体裁：五言绝句

潇洒监城隈，聊驱俗驾回。世尘飞不到，山色翠成堆。
中巖
作者：岑象求
朝代：宋

瀟洒監城隈，聊驅俗駕回。
世塵飛不到，山色翠成堆。
再至新定有感
作者：岑象求
朝代：宋

蜀地吳天各一涯，去來三紀亦云賒。
烏龍遶郭儼如舊，白髮滿頭良可嗟。
老矣不堪多感慨，使乎何處是光華。
周行歷覽猶疑夢，更問庭櫧幾度花。
再至新定有感
作者：岑象求
朝代：宋

蜀地吴天各一涯，去来三纪亦云赊。乌龙绕郭俨如旧，白发满头良可嗟。老矣不堪多感慨，使乎何处是光华。周行历览犹疑梦，更问庭槠几度花。
再至新定有感
作者：岑象求
朝代：宋

蜀地吴天各一涯，去来三纪亦云赊。
乌龙遶郭俨如旧，白髮满头良可嗟。
老矣不堪多感慨，使乎何处是光华。
周行历览犹疑梦，更问庭槠几度花。
剑门关
作者：岑象求
朝代：宋

当道双峰辟，凌空万仞酋。于秦置扃鐍，与蜀作襟喉。
剑门关
作者：岑象求
朝代：宋

当道双峰闢，凌空万仞酋。
于秦置扃鐍，与蜀作襟喉。
劍門關
作者：岑象求
朝代：宋

當道雙峰闢，凌空萬仞酋。
於秦置扃鐍，與蜀作襟喉。
咏县厅前古槠木
作者：岑象求
朝代：宋
体裁：七言律诗

三十年前宰一同，朝朝相对此庭中。如今翠叶樛枝好，依旧朱栏戒石东。潘岳河阳花立尽，陶潜彭泽柳随空。唯君独负坚刚操，何异灵椿与夏虫。
涤虑轩
作者：岑象求
朝代：宋
体裁：古风

圣人重洗心，君子贵浴德。清心是道场，金仙有遗则。人言我虑不须涤，我谓几人能涤得。以此息万缘，以此销六贼。君不见水观月观成道人，尽向此门生妙识。
游定林院
作者：岑象求
朝代：宋

野阔莲宫迥，楼台半倚山。地联巴峡近，门对濮溪湾。柏径松烟湿，石房雨藓斑。白云邀客住，明月伴僧閒。经梵喧哗外，香灯杳霭间。胜游成邂逅，危搆喜跻攀。世路诚何极，尘心久欲还。輶车正催发，缓步出重关。
游定林院
作者：岑象求
朝代：宋

野阔莲宫迥，楼台半倚山。
地联巴峡近，门对濮溪湾。
柏径松烟湿，石房雨藓斑。
白云邀客住，明月伴僧閒。
经梵喧譁外，香灯杳霭间。
胜游成邂逅，危构喜跻攀。
世路诚何极，尘心久欲还。
輶车正催发，缓步出重关。
滌慮軒
作者：岑象求
朝代：宋

聖人重洗心，君子貴浴德。
清心是道場，金仙有遺則。
人言我慮不須滌，我謂幾人能滌得。
以此息萬緣，以此銷六賊。
君不見水觀月觀成道人，盡向此門生妙識。
詠縣廳前古櫧木
作者：岑象求
朝代：宋

三十年前宰一同，朝朝相對此庭中。
如今翠葉樛枝好，依舊朱欄戒石東。
潘岳河陽花立盡，陶潜彭澤柳隨空。
唯君獨負堅剛操，何異靈椿與夏蟲。
遊定林院
作者：岑象求
朝代：宋

野闊蓮宮迥，樓臺半倚山。
地聯巴峽近，門對濮溪灣。
柏徑松烟濕，石房雨蘚斑。
白雲邀客住，明月伴僧閒。
經梵喧譁外，香燈杳靄間。
勝遊成邂逅，危搆喜躋攀。
世路誠何極，塵心久欲還。
輶車正催發，緩步出重關。
凌丹亭
作者：岳甫
朝代：宋

石門莎徑綠回環，月掛虛簷滴露寒。
自有松風時度曲，我琴高掛不須彈。
凌丹亭
作者：岳甫
朝代：宋
体裁：七言绝句

石门莎径绿回环，月挂虚檐滴露寒。自有松风时度曲，我琴高挂不须弹。
巾山晓望
作者：岳甫
朝代：宋

角逐东来几巨鳌，化为奠位两山高。江枫作意红千叠，野水何心绿一遭。露洗松巅沈晓籁，霜明天际察秋毫。会须竹院求馀地，岁晚安閒读楚骚。
巾山晓望
作者：岳甫
朝代：宋

角逐东来几巨鳌，化为奠位两山高。
江枫作意红千迭，野水何心绿一遭。
露洗松巅沈晓籁，霜明天际察秋毫。
会须竹院求余地，岁晚安閒读楚骚。
巾山曉望
作者：岳甫
朝代：宋

角逐東來幾巨鼇，化爲奠位兩山高。
江楓作意紅千疊，野水何心綠一遭。
露洗松巔沈曉籟，霜明天際察秋毫。
會須竹院求餘地，歲晚安閒讀楚騷。
水调歌头·鲁口天下壮
作者：岳甫
朝代：宋
体裁：词

鲁口天下壮，襟楚带三吴。山川表里营垒，屯列拱神都。鹦鹉洲前处士，黄鹤楼中仙客，拍手试招呼。莫诵昔人句，不食武昌鱼。望樊冈，过赤壁，想雄图。寂寥霸气，应笑当日阿瞒疏。收拾周黄策略，成就孙刘基业，未信赏音无。我醉君起舞，明日隔江湖。
满江红·甫敬赋满江红，敬祝百千遐算，甫再拜
作者：岳甫
朝代：宋

碧海迢遥，曾窥见、赤城楼堞。因傲睨尘寰，犹带凭虚仙骨。武库胸中兵十万，文场笔阵诗千百。记向来、小试听胪传，居前列。世间事，都未说。亲为大，官毫末。况诸郎钟庆，夙龄英发。银菟颁符方易地，金銮寓直行趋阙。更相期、尽节早归来，传丹诀。
满江红·碧海迢遥
作者：岳甫
朝代：宋
体裁：词

碧海迢遥，曾窥见、赤城楼堞。
因傲睨尘寰，犹带凭虚仙骨。
武库胸中兵十万，文场笔阵诗千百。
记向来、小是听胪传，居前列。
世间事，都未说。
亲为大，官毫末。
况诸郎锺庆，凤龄英发。
银菟颁符方易地，金銮寓直行趋阙。
更相期、尽节早归来，传丹诀。
过灵山述怀
作者：岳霖
朝代：宋

折腰为米本忧贫，流落天南瘴海滨。千里云山空别恨，十年萍梗可伤神。拊膺但觉丹心壮，览镜那堪白发新。归去恩深知感激，只惭无德愧斯民。
过灵山述怀
作者：岳霖
朝代：宋

折腰为米本忧贫，流落天南瘴海滨。
千里云山空别恨，十年萍梗可伤神。
拊膺但觉丹心壮，览镜那堪白髮新。
归去恩深知感激，只惭无德愧斯民。
過靈山述懷
作者：岳霖
朝代：宋

折腰爲米本憂貧，流落天南瘴海濱。
千里雲山空別恨，十年萍梗可傷神。
拊膺但覺丹心壯，覽鏡那堪白髮新。
歸去恩深知感激，只慚無德愧斯民。
寄浮圖慧海
作者：岳飛
朝代：宋

湓浦廬山幾度秋，長江萬折向東流。
男兒立志扶王室，聖主專師滅虜酋。
功業要刊燕石上，歸休終伴赤松遊。
丁寧寄語東林老，蓮社從此著力修。
小重山
作者：岳飛
朝代：宋

昨夜寒蛩不住鳴。驚回千里夢，已三更。起來獨自繞階行。人悄悄，簾外月朧明。白首為功名。舊山松竹老，阻歸程。欲將心事付瑤琴。知音少，絃斷有誰聽。
從駕遊內苑應制
作者：岳飛
朝代：宋

敕報遊西內，春光靄上林。
花圍千朵錦，柳撚萬株金。
燕繞龍旂舞，鶑隨鳳輦吟。
君王多雨露，化育一人心。
歸赴行在過上竺寺偶題
作者：岳飛
朝代：宋

强胡犯金闕，駐蹕大江南。
二帝雙魂杳，孤臣百戰酣。
兵威空朔漠，法力仗瞿曇。
恢復山河日，捐軀分亦甘。
池州翠微亭
作者：岳飛
朝代：宋

經年塵土滿征衣，特特尋芳上翠微。
好山好水看不足，馬蹄催趁月明歸。
滿江紅
作者：岳飛
朝代：宋

怒髮衝冠，憑闌處、瀟瀟雨歇。抬望眼、仰天長嘯，壯懷激烈。三十功名塵與土，八千里路雲和月。莫等閒、白了少年頭，空悲切。靖康恥，猶未雪。臣子恨，何時滅。駕長車踏破，賀蘭山缺。壯志飢餐胡虜肉，笑談渴飲匈奴血。待從頭、收拾舊山河，朝天闕。
滿江紅
作者：岳飛
朝代：宋

遙望中原，荒煙外、許多城郭。想當年、花遮柳護，鳳樓龍閣。萬歲山前珠翠繞，蓬壺殿裡笙歌作。到而今、鐵騎滿郊畿，風塵惡。兵安在，膏鋒鍔。民安在，填溝壑。嘆江山如故，千村寥落。何日請纓提銳旅，一鞭直渡清河洛。卻歸來、再續漢陽遊，騎黃鶴。
送紫巖張先生北伐
作者：岳飛
朝代：宋

號令風霆迅，天聲動北陬。
長驅渡河洛，直擣向燕幽。
馬蹀閼氏血，旗梟克汗頭。
歸來報明主，恢復舊神州。
送軫上人之廬山
作者：岳飛
朝代：宋

何處高人雲路迷，相逢忽薦目前機。
偶看菜葉隨流水，知有茅茨在翠微。
瑣細夜談皆可聽，煙霏秋雨欲同歸。
翛然又向諸方去，無數山供玉麈揮。
遊嵬石山寺
作者：岳飛
朝代：宋

嵬石山前寺，林泉勝景幽。
紫金諸佛相，白雪老僧頭。
潭水寒生月，松風夜带秋。
我來屬龍語，爲雨濟民憂。
過張溪贈張完
作者：岳飛
朝代：宋

無心買酒謁青春，對鏡空嗟白髮新。
花下少年應笑我，垂垂羸馬訪高人。
題池州翠光寺
作者：岳飛
朝代：宋

愛此倚欄桿，誰同寓目閒。
輕陰弄晴日，秀色隠空山。
島樹蕭疏外，征帆杳靄間。
予雖江上老，心羨白雲還。
題翠巖寺
作者：岳飛
朝代：宋

秋風江上駐王師，暫向雲山躡翠微。
忠義必期清塞水，功名直欲鎮邊圻。
山林嘯聚何勞取，沙漠羣凶定破機。
行復三關迎二聖，金酋席卷盡擒歸。
題雩都華嚴寺
作者：岳飛
朝代：宋

手持竹節訪黄龍，舊穴空遺虎子蹤。
雲鎖斷崖無覓處，半山松竹撼秋風。
題青泥市蕭寺壁
作者：岳飛
朝代：宋

雄氣堂堂貫斗牛，誓將直節報君讎。
斬除頑惡還車駕，不問登壇萬戶侯。
題驟馬岡
作者：岳飛
朝代：宋

立馬林岡豁戰眸，陣雲開處一溪流。
機舂水沚猶傳晉，黍秀宮庭孰憫周。
南服只今殲小醜，北轅何日返神州。
誓將七尺酬明聖，怒指天涯淚不收。
从驾游内苑应制
作者：岳飞
朝代：宋

敕报游西内，春光霭上林。花围千朵锦，柳捻万株金。燕绕龙旗舞，莺随凤辇吟。君王多雨露，化育一人心。
从驾游内苑应制
作者：岳飞
朝代：宋

敕报游西内，春光霭上林。
花围千朵锦，柳捻万株金。
燕绕龙旗舞，鶑随凤辇吟。
君王多雨露，化育一人心。
从驾游内苑应制
作者：岳飞
朝代：宋

敕报游西内，春光霭上林。花围千朵锦，柳撚万株金。燕绕龙旂舞，莺随凤辇吟。君王多雨露，化育一人心。
寄东林慧海上人
作者：岳飞
朝代：宋

湓浦庐山几度秋，长江万折向东流。男儿立志扶王室，圣主专征灭土酋。功业要刊燕石上，归休终作赤松游。殷勤寄语东林老，莲社从今着力修。
寄浮图慧海
作者：岳飞
朝代：宋

湓浦庐山几度秋，长江万折向东流。
男儿立志扶王室，圣主专师灭虏酋。
功业要刊燕石上，归休终伴赤松游。
丁宁寄语东林老，莲社从此着力修。
寄浮图慧海
作者：岳飞
朝代：宋
体裁：七言律诗

湓浦庐山几度秋，长江万折向东流。男儿立志扶王室，圣主专师灭虏酋。功业要刊燕石上，归休终伴赤松游。丁宁寄语东林老，莲社从此著力修。
小重山
作者：岳飞
朝代：宋

昨夜寒蛩不住鸣。惊回千里梦、已三更。起来独自绕阶行。人悄悄、帘外月胧明。白首为功名。旧山松竹老、阻归程。欲将心事付瑶琴。知音少、弦断有谁听。
小重山
作者：岳飞
朝代：宋
体裁：词

昨夜寒蛩不住鸣。惊回千里梦，已三更。起来独自绕阶行。人悄悄，帘外月胧明。
白首为功名。旧山松竹老，阻归程。欲将心事付瑶琴，知音少，弦断有谁听？
小重山·昨夜寒蛩不住鸣
作者：岳飞
朝代：宋
体裁：词

昨夜寒蛩不住鸣。惊回千里梦，已三更。起来独自绕阶行。人悄悄，帘外月胧明。白首为功名。旧山松竹老，阻归程。欲将心事付瑶琴。知音少，弦断有谁听。
归赴行在过上竺寺偶题
作者：岳飞
朝代：宋

强胡犯金阙，驻跸大江南。一帝双魂杳，孤臣百战酣。兵威空朔漠，法力仗瞿昙。恢复山河日，捐躯分亦甘。
归赴行在过上竺寺偶题
作者：岳飞
朝代：宋

强胡犯金阙，驻跸大江南。二帝双魂杳，孤臣百战酣。兵威空朔漠，法力仗瞿昙。恢复山河日，捐躯分亦甘。
归赴行在过上竺寺偶题
作者：岳飞
朝代：宋

强胡犯金阙，驻跸大江南。
二帝双魂杳，孤臣百战酣。
兵威空朔漠，法力仗瞿昙。
恢復山河日，捐躯分亦甘。
池州翠微亭
作者：岳飞
朝代：宋
体裁：诗

经年尘土满征衣，特特寻芳上翠微。好山好水看不足，马蹄催趁月明归。
游嵬石山寺
作者：岳飞
朝代：宋
体裁：五言律诗

嵬石山前寺，林泉胜景幽。紫金诸佛相，白雪老僧头。潭水寒生月，松风夜带秋。我来属龙语，为雨济民忧。
满江红
作者：岳飞
朝代：宋

怒发冲冠，凭阑处、潇潇雨歇。抬望眼、仰天长啸，壮怀激烈。三十功名尘与土，八千里路云和月。莫等閒、白了少年头，空悲切。靖康耻，犹未雪。臣子恨，何时灭。驾长车踏破，贺兰山缺。壮志饥餐胡虏肉，笑谈渴饮匈奴血。待从头、收拾旧山河，朝天阙。
满江红 其二 登黄鹤楼有感
作者：岳飞
朝代：宋

遥望中原，荒烟外、许多城郭。想当年、花遮柳护，凤楼龙阁。万岁山前珠翠绕，蓬壶殿里笙歌作。到而今、铁蹄满郊畿，风尘恶。兵安在，膏锋锷。民安在，填沟壑。叹江山如故，千村寥落。何日请缨提锐旅，一鞭直渡清河洛。却归来、再续汉阳游，骑黄鹤。
满江红·写怀
作者：岳飞
朝代：宋

怒发冲冠，凭栏处、潇潇雨歇。抬望眼，仰天长啸，壮怀激烈。三十功名尘与土，八千里路云和月。莫等闲，白了少年头，空悲切！
靖康耻，犹未雪。臣子恨，何时灭！驾长车，踏破贺兰山缺。壮志饥餐胡虏肉，笑谈渴饮匈奴血。待从头、收拾旧山河，朝天阙。
满江红·写怀
作者：岳飞
朝代：宋
体裁：词

怒发冲冠，凭栏处、潇潇雨歇。抬望眼，仰天长啸，壮怀激烈。三十功名尘与土，八千里路云和月。莫等闲，白了少年头，空悲切！
靖康耻，犹未雪。臣子恨，何时灭？驾长车、踏破贺兰山缺！壮志饥餐胡虏肉，笑谈渴饮匈奴血。待从头、收拾旧山河，朝天阙！
满江红·写怀
作者：岳飞
朝代：宋

怒发冲冠，凭栏处、潇潇雨歇。抬望眼，仰天长啸，壮怀激烈。三十功名尘与土，八千里路云和月。莫等闲，白了少年头，空悲切！（栏通：阑）靖康耻，犹未雪。臣子恨，何时灭！驾长车，踏破贺兰山缺。壮志饥餐胡虏肉，笑谈渴饮匈奴血。待从头、收拾旧山河，朝天阙。（壮志一作：壮士；兰山缺一作：兰山阙）
满江红·怒发冲冠
作者：岳飞
朝代：宋

怒发冲冠，凭栏处潇潇雨歇。抬望眼，仰天长啸，壮怀激烈。三十功名尘与土，八千里路云和月。莫等闲白了少年头，空悲切。靖康耻，犹未雪；臣子恨，何时灭！驾长车踏破贺兰山缺。壮志饥餐胡虏肉，笑谈渴饮匈奴血。待从头收拾旧山河，朝天阙。
满江红·怒发冲冠
作者：岳飞
朝代：宋
体裁：词

怒发冲冠，凭阑处、潇潇雨歇。
抬望眼、仰天长啸，壮怀激烈。
三十功名尘与土，八千里路云和月。
莫等闲、白了少年头，空悲切。
靖康耻，犹未雪。
臣子恨，何时灭。
驾长车踏破，贺兰山缺。
壮志饥餐胡虏肉，笑谈渴饮匈奴血。
待从头、收拾旧山河，朝天阙。
满江红·登黄鹤楼有感
作者：岳飞
朝代：宋
体裁：词

遥望中原，荒烟外、许多城郭。想当年，花遮柳护，凤楼龙阁。万岁山前珠翠绕，蓬壶殿里笙歌作。到而今、铁骑满郊畿，风尘恶。
兵安在？膏锋锷。民安在？填沟壑。叹江山如故，千村寥落。何日请缨提锐旅，一鞭直渡清河洛。却归来、再续汉阳游，骑黄鹤。
满江红·遥望中原
作者：岳飞
朝代：宋
体裁：词

遥望中原，荒烟外、许多城郭。
想当年、花遮柳护，凤楼龙阁。
万岁山前珠翠绕，蓬壶殿里笙歌作。
到而今、铁骑满郊畿，风尘恶。
兵安在，膏锋锷。
民安在，填沟壑。
叹江山如故，千村寥落。
何日请缨提锐旅，一鞭直渡清河洛。
却归来、再续汉阳游，骑黄鹤。
满江红·遥望中原
作者：岳飞
朝代：宋

遥望中原，荒烟外、许多城郭。想当年、花遮柳护，凤楼龙阁。万岁山前珠翠绕，蓬壶殿里笙歌作。到而今、铁骑满郊畿，风尘恶。兵安在？膏锋锷。民安在？填沟壑。叹江山如故，千村寥落。何日请缨提锐旅，一鞭直渡清河洛。却归来、再续汉阳游，骑黄鹤。
登池州翠微亭诗
作者：岳飞
朝代：宋

经年尘土满征衣，特特寻芳上翠微。好水好山看不足，马蹄催趁月明归。
过张溪赠张完
作者：岳飞
朝代：宋
体裁：七言绝句

无心买酒谒青春，对镜空嗟白发新。花下少年应笑我，垂垂羸马访高人。
过张溪赠张完
作者：岳飞
朝代：宋

无心买酒谒青春，对镜空嗟白髮新。
花下少年应笑我，垂垂羸马访高人。
送紫岩张先生北伐
作者：岳飞
朝代：宋
体裁：诗

号令风霆迅，天声动北陬。长驱渡河洛，直捣向燕幽。马蹀阏氏血，旗枭克汗头。归来报明主，恢复旧神州。
送紫岩张先生北伐
作者：岳飞
朝代：宋

号令风霆迅，天声动北陬。
长驱渡河洛，直捣向燕幽。
马蹀阏氏血，旗枭克汗头。
归来报明主，恢復旧神州。
送紫岩张先生北伐
作者：岳飞
朝代：宋

号令风霆迅，天声动北陬。长驱渡河洛，直捣向燕幽。马蹀阏氏血，旗袅可汗头。归来报明主，恢复旧神州。
送轸上人之庐山
作者：岳飞
朝代：宋

何处高人云路迷，相逢忽荐目前机。偶看菜叶随流水，知有茅茨在翠微。琐细夜谈皆可听，烟霏秋雨欲同归。翛然又向诸方去，无数山供玉尘挥。
送轸上人之庐山
作者：岳飞
朝代：宋
体裁：七言律诗

何处高人云路迷，相逢忽荐目前机。偶看菜叶随流水，知有茅茨在翠微。琐细夜谈皆可听，烟霏秋雨欲同归。翛然又向诸方去，无数山供玉麈挥。
题池州翠光寺
作者：岳飞
朝代：宋

爱此倚栏干，谁同寓目闲。轻阴弄晴日，秀色隐空山。岛树萧疏外，征帆杳霭间。予虽江上老，心羡白云还。
题池州翠光寺
作者：岳飞
朝代：宋

爱此倚栏杆，谁同寓目閒。轻阴弄晴日，秀色隐空山。岛树萧疏外，征帆杳霭间。予虽江上老，心羡白云还。
题池州翠光寺
作者：岳飞
朝代：宋

爱此倚栏桿，谁同寓目閒。
轻阴弄晴日，秀色隠空山。
岛树萧疏外，征帆杳霭间。
予虽江上老，心羡白云还。
题翠岩寺
作者：岳飞
朝代：宋

秋风江上驻王师，暂向云山蹑翠微。
忠义必期清塞水，功名直欲镇边圻。
山林啸聚何劳取，沙漠羣凶定破机。
行復三关迎二圣，金酋席卷尽擒归。
题翠岩寺
作者：岳飞
朝代：宋

秋风江上驻王师，暂向云山蹑翠微。忠义必期清塞水，功名直欲镇边圻。山林啸聚何劳取，沙漠群凶定破机。行复三关迎二圣，金酋席卷尽擒归。
题翠岩寺
作者：岳飞
朝代：宋

秋风江上驻王师，暂向云山蹑翠微。忠义必期清耳水，功名直欲镇边圻。山林啸聚何劳取，沙漠群凶定破机。行复三关迎二圣，金酋席卷尽擒归。
题雩都华严寺
作者：岳飞
朝代：宋

手持竹杖访黄龙，旧穴空遗虎子踪。云锁断岩无觅处，半山松竹撼秋风。
题雩都华严寺
作者：岳飞
朝代：宋
体裁：七言绝句

手持竹节访黄龙，旧穴空遗虎子踪。云锁断崖无觅处，半山松竹撼秋风。
题青泥市寺壁
作者：岳飞
朝代：宋
体裁：诗

雄气堂堂贯斗牛，誓将直节报君仇。
斩除顽恶还车驾，不问登坛万户侯。
题青泥市萧寺壁
作者：岳飞
朝代：宋

雄气堂堂贯斗牛，誓将直节报君仇。斩除顽恶还车贺，不问登坛万户侯。
题青泥市萧寺壁
作者：岳飞
朝代：宋
体裁：七言绝句

雄气堂堂贯斗牛，誓将直节报君雠。斩除顽恶还车驾，不问登坛万户侯。
题骤马冈
作者：岳飞
朝代：宋
体裁：七言律诗

立马林冈豁战眸，阵云开处一溪流。机舂水沚犹传晋，黍秀宫庭孰悯周。南服只今歼小丑，北辕何日返神州。誓将七尺酬明圣，怒指天涯泪不收。
题骤马冈
作者：岳飞
朝代：宋

立马林冈豁战眸，阵云开处一溪流。机舂水沚犹传晋，黍秀宫庭孰悯周？南服只今歼小丑，北辕何日返神州？誓将七尺酬明圣，怒指天涯泪不收。
送程給事知越州
作者：崇大年
朝代：宋

三朝風跡號名臣，十道宣勞德在民。
大筆有功爭造化，宏才無地展經綸。
方登青瑣瞻天近，又駕朱轓撫俗頻。
宸眷正隆時望重，佇趨嚴召秉陶鈞。
送程给事知越州
作者：崇大年
朝代：宋
体裁：七言律诗

三朝风迹号名臣，十道宣劳德在民。大笔有功争造化，宏才无地展经纶。方登青琐瞻天近，又驾朱轓抚俗频。宸眷正隆时望重，伫趋严召秉陶钧。
诗一首
作者：崇宁名贤
朝代：宋
体裁：五言绝句

十家来负郭，四邑入提封。双水碧一色，群山青万重。
和彭路谢恩
作者：崇宁翰林
朝代：宋
体裁：七言律诗

一经曾守十年劳，振藻今为旷世髦。凤阁风云平地奋，龙门波浪捲天高。青钱声重鸣金赋，红杏香生茜锦袍。主圣臣贤当作颂，愧无椽笔继王褒。
詩一首
作者：崇寧名賢
朝代：宋

十家來負郭，四邑入提封。
雙水碧一色，群山青萬重。
和彭路謝恩
作者：崇寧翰林
朝代：宋

一經曾守十年勞，振藻今爲曠世髦。
鳳閣風雲平地奮，龍門波浪捲天高。
青錢聲重鳴金賦，紅杏香生茜錦袍。
主聖臣賢當作頌，愧無椽筆繼王褒。
危大着出守潮阳同舍饯别用杜工部北风随爽气南斗近文星分韵赋诗得北字
作者：崔与之
朝代：宋

天地清淑气，人才随所得。
君独禀其全，济之以学力。
苍皮四十围，直干二百尺。
填胸书万卷，绚采云五色。
清和閒韶濩，劲直沮金石。
间气之所钟，表表才称德。
韫藏不自衒，况復耐官职。
颓波正流靡，不濡而不激。
平生忧国心，一语三叹息。
着庭史笔健，寒芒照东壁。
画省方翱翔，忽厌青绫直。
揭阳落天南，自诡何太啬。
东风吹马耳，刍秣甘远役。
时事棼如丝，宵衣尚顾北。
袖藏医国方，何以寿其脉。
行行无疾驱，有诏且前席。
危大著出守潮阳同舍饯别用杜工部北风随爽气南斗近文星分韵赋诗得北字
作者：崔与之
朝代：宋

天地清淑气，人才随所得。君独禀其全，济之以学力。苍皮四十围，直干二百尺。填胸书万卷，绚采云五色。清和閒韶濩，劲直沮金石。间气之所钟，表表才称德。韫藏不自衒，况复耐官职。颓波正流靡，不濡而不激。平生忧国心，一语三叹息。著庭史笔健，寒芒照东壁。画省方翱翔，忽厌青绫直。揭阳落天南，自诡何太啬。东风吹马耳，刍秣甘远役。时事棼如丝，宵衣尚顾北。袖藏医国方，何以寿其脉。行行无疾驱，有诏且前席。
危大著出守潮阳同舍饯别用社工部北风随爽气
作者：崔与之
朝代：宋

天地清淑气，人才随所得。君独禀其全，济之以学力。苍皮四十围，直干二百尺。填胸书万卷，绚采云五色。清和闲诏沪，劲直沮金石。间气之所钟，表表才称德。韫藏不自衒，况复耐官职，颓波正流靡，不濡而不激。平生忧国心，一语三叹息。著庭史笔健，寒芒照东壁。画省方翱翔，忽厌青绫直。揭阳落天南，自诡何太啬。东风吹马耳，刍秣甘远役。时事棼如丝，宵衣尚顾北。袖藏医国方，何以寿其脉。行行无疾驱，有诏且前席。
哭赵清之
作者：崔与之
朝代：宋

天南□□□重临，遗爱犹存蔽□阴。鼓角三城新令肃，裤襦万井旧恩深。养民但积和平福，涖事常持敬简心。远业设施殊未老，巨川东逝日西沉。老来心事向谁论，每见移时话肺肝。黄甲同登今有几，白头相对古来难。死生转盼星辰坠，聚散酸心幕雨寒。病里不堪闻楚些，海山望断泪汍澜。
哭赵清之·其一
作者：崔与之
朝代：宋

天南□□□重临，遗爱犹存蔽□阴。鼓角三城新令肃，袴襦万井旧恩深。养民但积和平福，莅事常持敬简心。远业设施殊未老，巨川东逝日西沉。
哭赵清之·其一
作者：崔与之
朝代：宋

天南□□□重临，遗爱犹存蔽□阴。鼓角三城新令肃，裤襦万井旧恩深。养民但积和平福，涖事常持敬简心。远业设施殊未老，巨川东逝日西沉。
哭赵清之·其二
作者：崔与之
朝代：宋

老来心事向谁论，每见移时话肺肝。
黄甲同登今有几，白头相对古来难。
死生转盼星辰坠，聚散酸心幕雨寒。
病裏不堪闻楚些，海山望断泪汍澜。
哭赵清之·其二
作者：崔与之
朝代：宋

老来心事向谁论，每见移时话肺肝。黄甲同登今有几，白头相对古来难。死生转盼星辰坠，聚散酸心幕雨寒。病里不堪闻楚些，海山望断泪汍澜。
嘉定庚辰正月二日杨尚书率同年团拜于西湖之
作者：崔与之
朝代：宋

雪里同骑白玉鳌，湖山人物一时高。银潢下泻波千顷，宝鉴帝开水半篙。我欲乘风惊老大，谁将翦水戏儿曹。梅花纸帐扁舟构，但觉归心长羽毛。
嘉定庚辰正月二日杨尚书率同年团拜于西湖因为游湖之集适湖水四合乘兴凿冰泛舟如所约也杜侍郎赋诗和之
作者：崔与之
朝代：宋

雪裏同骑白玉鳌，湖山人物一时高。
银潢下泻波千顷，宝鑑旁开水半篙。
我欲乘风惊老大，谁将翦水戏儿曹。
梅花纸帐扁舟梦，但觉归心长羽毛。
嘉定庚辰正月二日杨尚书率同年团拜于西湖因为游湖之集适湖水四合乘兴凿冰泛舟如所约也杜侍郎赋诗和之
作者：崔与之
朝代：宋

雪里同骑白玉鳌，湖山人物一时高。银潢下泻波千顷，宝鉴旁开水半篙。我欲乘风惊老大，谁将剪水戏儿曹。梅花纸帐扁舟梦，但觉归心长羽毛。
嘉定甲以礼部尚书得请便道还家作此诗
作者：崔与之
朝代：宋

九重天上别龙颜，万里江南衣锦还。圣主有怜双鬓白，老臣长抱寸心丹。短篷疏雨春听浪，瘦马轻寒晓度关。何处好寻幽隐地，长松流水白云闲。
嘉定甲戌正月以金部郎分阃东淮正当金虏弃巢
作者：崔与之
朝代：宋

来到庐山日日阴，斜风细雨乱云深。移舟夜壑人间世，荷锸春郊物外心。要把封疆安社稷，谁教轩冕换山林。殷勤招隐知深意，五老朝来露玉簪。
嘉定甲戌正月以金部郎分阃东淮正当金虏弃巢南奔之时人不愿往以君命不敢辞首尾五年而不得代戊寅腊月以少蓬召而病且衰矣自知不堪世用决意南归舟次豫章三疏丐闲而不得请幡然东下舣棹南康重湖阁夜梦人告之曰死于庐山之下觉而识其事并以小诗谢山神
作者：崔与之
朝代：宋

来到庐山日日阴，斜风细雨乱云深。移舟夜壑人閒世，荷锸春郊物外心。要把封疆安社稷，谁教轩冕换山林。殷勤招隐知深意，五老朝来露玉簪。
嘉定甲戌正月以金部郎分阃东淮正当金虏弃巢南奔之时人不愿往以君命不敢辞首尾五年而不得代戊寅腊月以少蓬召而病且衰矣自知不堪世用决意南归舟次豫章三疏丐闲而不得请幡然东下舣棹南康重湖阁夜梦人告之曰死于庐山之下觉而识其事并以小诗谢山神
作者：崔与之
朝代：宋

来到庐山日日阴，斜风细雨乱云深。
移舟夜壑人閒世，荷锸春郊物外心。
要把封疆安社稷，谁教轩冕换山林。
殷勤招隠知深意，五老朝来露玉簪。
嘉定甲申以礼部尚书得请便道还家作此诗
作者：崔与之
朝代：宋

九重天上别龙颜，万里江南衣锦还。
圣主有怜双鬓白，老臣长抱寸心丹。
短篷疎雨春听浪，瘦马轻寒晓度关。
何处好寻幽隠地，长松流水白云閒。
嘉定甲申以礼部尚书得请便道还家作此诗
作者：崔与之
朝代：宋

九重天上别龙颜，万里江南衣锦还。圣主有怜双鬓白，老臣长抱寸心丹。短篷疏雨春听浪，瘦马轻寒晓度关。何处好寻幽隐地，长松流水白云閒。
寄黄州赵别驾庚辰入蜀舟次黄冈适赵倅奇夫沿檄行边不遇以诗寄之
作者：崔与之
朝代：宋
体裁：七言律诗

铜梁玉垒碧云端，尺舸西风两鬓残。世道多岐今已惯，人生一见古来难。丈夫不作谋身计，巧匠那能袖手看。月白风清雪堂梦，银波万顷卧龙寒。
寄黄州赵驾庚辰入蜀舟次黄冈适赵倅奇夫檄行
作者：崔与之
朝代：宋

铜梁玉壘碧云端，尺舸西风两鬓残。世道多岐今已惯，人生一见古来难。丈夫不作谋身外，巧匠那能袖手看。月白风清雪堂梦，银波万顷卧龙寒。
寿李参政壁
作者：崔与之
朝代：宋

青年老仙紫云旄，函关西度天风高。手携拄下五千卷，来擅一世文章豪。玻璃江头梅欲蕾，蟆颐山麓寒方鏖。飚车羽轮下霄汉，人以万鹤如云涛。参天挺特有乔木，大地负荷须巨鳌。百斛篆鼎笔端斡，五色瑞茧胸底缫。笑谈更化定大计，乾机坤轴回钧陶。苍生脱险诞登岩，沙觜闲此杭川艘。雁湖风物午桥似，满引鉴落歌离骚。酒酣耳热自击缶，世闲万事轻鸿毛。涂炭未苏兵未洗，云雷可使屯其膏。玉堂昨夜进麻草，延英趣对独红袍。太平事业有所属，北卷燕蓟西临洮。扶持世极寿国脉，突兀一柱擎天牢。王羊仟客起为寿，安期大枣东方桃。
寿李参政壁
作者：崔与之
朝代：宋

青牛老仙紫云旄，函关西度天风高。
手携柱下五千卷，来擅一世文章豪。
玻璃江头梅欲蕾，蟆颐山麓寒方鏖。
飈车羽轮下霄汉，从以万鹤如云涛。
参天挺特有乔木，大地负荷须巨鳌。
百斛篆鼎笔端斡，五色瑞茧胸底缫。
笑谈更化定大计，干机坤轴回钧陶。
苍生脱险诞登岸，沙觜闲此杭川艘。
雁湖风物午桥似，满引凿落歌离骚。
酒酣耳热自击缶，世閒万事轻鸿毛。
涂炭未苏兵未洗，云雷可使屯其膏。
玉堂昨夜进麻草，延英趣对猩红袍。
太平事业有所属，北卷燕蓟西临洮。
扶持世极寿国脉，突兀一柱擎天牢。
五羊僊客起为寿，安期大枣东方桃。
寿李参政壁
作者：崔与之
朝代：宋

青牛老仙紫云旄，函关西度天风高。手携柱下五千卷，来擅一世文章豪。玻璃江头梅欲蕾，蟆颐山麓寒方鏖。飙车羽轮下霄汉，从以万鹤如云涛。参天挺特有乔木，大地负荷须巨鳌。百斛篆鼎笔端斡，五色瑞茧胸底缫。笑谈更化定大计，乾机坤轴回钧陶。苍生脱险诞登岸，沙觜闲此杭川艘。雁湖风物午桥似，满引凿落歌离骚。酒酣耳热自击缶，世閒万事轻鸿毛。涂炭未苏兵未洗，云雷可使屯其膏。玉堂昨夜进麻草，延英趣对猩红袍。太平事业有所属，北卷燕蓟西临洮。扶持世极寿国脉，突兀一柱擎天牢。五羊仙客起为寿，安期大枣东方桃。
寿邕州赵守
作者：崔与之
朝代：宋

大厦开朱明，物态丰且硕。
熏絃发新奏，生意转无极。
间气清而和，融结赋有德。
碧梧挺幽榦，旷度漫九泽。
富哉学古胸，仁义供服食。
浑朴希世珍，外温而内直。
骅骝开道路，声光日斯赫。
九关通籍初，南来坠双舄。
片心清彻底，杯水饯泥轼。
京兆入幕宾，去天不盈尺。
佳最入聪纩，行行陟文石。
邕为五管雄，地控西南域。
专阃难其人，弄印无以易。
袖却经纶手，天边树牙戟。
猩獠丛篁中，深栖而屏息。
夜月照铜柱，警囊声寂寂。
边人解带卧，危地成乐国。
屏风御墨鲜，早晚来召驿。
媿我朴樕才，潦雾甘远役。
题坐遇知己，孤根费培植。
崧高生申甫，好语諠井陌。
碧油塞云端，阻莫陪贺客。
歌咏淇奥诗，清修如圭璧。
他年玉班头，苍髯而赤黻。
寿邕州赵守
作者：崔与之
朝代：宋

大厦开朱明，物态丰且硕。薰弦发新奏，生意转无极。间气清而和，融结赋有德。碧梧挺幽干，旷席漫九泽。富哉学古胸，仁义供服食。浑朴希世珍，外温而内直。骅骝开道路，声光日斯赫。九关通籍初，南来坠双舄，片心清彻底，杯水饯泥轼。京兆入幕宾，去天不盈尺。佳最入聪广，行行陟文石。邕为五管雄，地探西南哉。专阃难其人，弄印无以易。初却经纶手，天边树牙戟。独獠丛篁中，深棲而屏息，夜月照铜柱，警囊声寂寂。边人解带卧，危地成乐国。屏风御墨鲜，早晚来召驿。愧我朴樕才，潦雾甘远役。题坐遇知己，孤根费培植。崧高生申甫，好语喧井陌。碧油塞云端，阻莫陪贺客。歌咏淇奥诗，清修如圭璧。他年玉班头，苍髯而赤黻。
寿邕州赵守
作者：崔与之
朝代：宋

大厦开朱明，物态丰且硕。薰弦发新奏，生意转无极。间气清而和，融结赋有德。碧梧挺幽干，旷度漫九泽。富哉学古胸，仁义供服食。浑朴希世珍，外温而内直。骅骝开道路，声光日斯赫。九关通籍初，南来坠双舄。片心清彻底，杯水饯泥轼。京兆入幕宾，去天不盈尺。佳最入聪纩，行行陟文石。邕为五管雄，地控西南域。专阃难其人，弄印无以易。袖却经纶手，天边树牙戟。猩獠丛篁中，深栖而屏息。夜月照铜柱，警囊声寂寂。边人解带卧，危地成乐国。屏风御墨鲜，早晚来召驿。愧我朴樕才，潦雾甘远役。题坐遇知己，孤根费培植。崧高生申甫，好语諠井陌。碧油塞云端，阻莫陪贺客。歌咏淇奥诗，清脩如圭璧。他年玉班头，苍髯而赤黻。
峡山飞来寺
作者：崔与之
朝代：宋

万里星槎海上旋，名山今喜得攀援。猿挥孙恪千年泪，月照维摩半夜禅。磴长荒苔人迹少，岩攒古树鹊巢悬。江流上溯曹溪水，时送钟声到寺前。
峡山飞来寺
作者：崔与之
朝代：宋
体裁：七言律诗

万里星槎海上旋，名山今喜得攀援。猿挥孙恪千年泪，月照维摩半夜禅。磴长荒苔人迹少，崖攒古树鹊巢悬。江流上溯曹溪水，时送钟声到寺前。